3. ลักษณะการประกอบธุรกิจ

3.1 ประวัติความเป็นมา การเปลี่ยนแปลงและพัฒนาการที่สำคัญ

บริษัท พร็อพเพอร์ตี้ เพอร์เฟค จำกัด (มหาชน) (บริษัท) จัดตั้งขึ้นเมื่อวันที่ 14 สิงหาคม 2528
โดยกลุ่มผู้บริหารหมู่บ้านจัดสรร มณียา ด้วยทุนจดทะเบียนเริ่มแรกจำนวน 300,000 บาท
ต่อมาในวันที่ 19 ตุลาคม 2536 บริษัทได้จดทะเบียนแปรสภาพเป็นบริษัท มหาชน จำกัด และวันที่ 1
มิถุนายน 2536 บริษัทได้นำหลักทรัพย์เข้าจดทะเบียนในตลาดหลักทรัพย์แห่งประเทศไทย
ในหมวดอสังหาริมทรัพย์

จากผลวิกฤตการณ์ทางเศรษฐกิจของประเทศในช่วงปี 2540 บริษัทได้ประสบปัญหาทางการดำเนินธุรกิจเช่นเดียวกับผู้ประกอบการพัฒนาอสังหาริมทรัพย์อื่นๆ ในประเทศ ทำให้บริษัทต้องเข้าสู่กระบวนการการฟื้นฟูกิจการ ซึ่งในวันที่ 19 มิถุนายน 2545 บริษัทสามารถนำหุ้นของบริษัท กลับเข้าซื้อขายในตลาดหลักทรัพย์แห่งประเทศไทยในหมวดอสังหาริมทรัพย์ และจากการที่บริษัทได้ปฏิบัติตามแผนฟื้นฟูได้อย่างครบถ้วนจึงได้ยื่นขอออกจากแผนต่อศาลล้มละลายกลาง และในวันที่ 12 เมษายน 2547 ศาลฯ ได้อนุญาตให้บริษัทออกจากแผน ณ 31 ธันวาคม 2554 บริษัท ได้ปลดภาระหนี้ทั้งหมดกับเจ้าหนี้ตามแผนฟื้นฟู

บริษัทได้มีการขยายธุรกิจอย่างต่อเนื่องและมีการเพิ่มทุน/ลดทุนจดทะเบียน โดย ณ วันที่ 31
ธันวาคม 2555 บริษัท มีทุนจดทะเบียน 5,961.16 ล้านบาท คิดเป็นหุ้นสามัญ 5,961.16 ล้านหุ้น
มูลค่าที่ตราไว้หุ้นละ 1 บาท และทุนจดทะเบียนชำระแล้ว 5,641.04 ล้านบาท คิดเป็นหุ้นสามัญ
5,641.04 ล้านหุ้น มูลค่าที่ตราไว้หุ้นละ 1 บาท (บริษัทได้มีการเปลี่ยนแปลงมูลค่าที่ตราไว้
จากเดิมหุ้นละ 6 บาท เป็นหุ้นละ 1 บาท เมื่อวันที่ 6 พฤษภาคม 2554)

เหตุการณ์สำคัญในช่วง 5 ปี

ปี 2550 :

-   เพิ่มทุนในบริษัท กรุงเทพบ้านและที่ดิน จำกัด (มหาชน) (“กรุงเทพบ้านฯ”)
    ที่ได้จัดสรรให้แก่บริษัทซึ่งเป็นผู้ถือหุ้นจำนวน 6,000,000 หุ้น ในราคาหุ้นละ 10 บาท
    รวมทั้งสิ้น 60,000,000 บาท เพื่อเป็นการรักษาสัดส่วนการถือหุ้นของบริษัทในกรุงเทพบ้านฯ

-   จัดตั้งบริษัทย่อยขึ้นใหม่ มีชื่อว่า “บริษัท ไบรท์ ดีเวลลอปเมนท์ กรุงเทพ จำกัด”
    เพื่อบริหารพัฒนาโครงการเมโทร สกาย รัชดา โดยมีทุนจดทะเบียน 1.0 ล้านบาท
    แบ่งเป็นหุ้นสามัญจำนวน 10,000 หุ้น มูลค่าที่ตราไว้หุ้นละ 100 บาท บริษัทถือหุ้นร้อยละ
    99.94

-   จัดตั้งบริษัทย่อยขึ้นใหม่ มีชื่อว่า “บริษัท เซ็นเตอร์พ้อยท์ ช็อปปิ้ง มอลล์ จำกัด”
    เพื่อบริหารพัฒนาโครงการด้านศูนย์การค้า
    บนที่ดินสิทธิการเช่าของบริษัทที่โอนขายสิทธิการเช่าให้แก่บริษัทต่างประเทศที่ร่วมทุน
    ซึ่งมีความเชี่ยวชาญทางด้านศูนย์การค้า โดยมีทุนจดทะเบียน 1.0 ล้านบาท
    แบ่งเป็นหุ้นสามัญจำนวน 10,000 หุ้น มูลค่าที่ตราไว้หุ้นละ 100 บาท บริษัทถือหุ้นร้อยละ
    59.95 บริษัท ทิมเบอร์ไลน์ อินเวสเม้นท์ พีทีอี จำกัด ถือหุ้นประมาณร้อยละ 40.00

ปี 2551 :

-   จัดตั้งกองทุนรวมอสังหาริมทรัพย์พร็อพเพอร์ตี้ เพอร์เฟค (“กองทุนฯ”)
    มูลค่าหน่วยลงทุนของกองทุนฯ มีจำนวน 520 ล้านบาท
    โดยเป็นการลงทุนซื้อที่ดินและบ้านพักอาศัยประเภทบ้านเดี่ยว 2 ชั้น จำนวน 64
    หลังและประกันรายได้ขั้นต่ำเป็นระยะเวลา 5 ปี

-   ยกเลิกการออกและเสนอขายหุ้นกู้แปลงสภาพเป็นหุ้นสามัญในส่วนที่เหลือจำนวน 15
    ล้านเหรียญสหรัฐอเมริกา ตามที่เคยได้รับอนุมัติจากที่ประชุมวิสามัญผู้ถือหุ้นของบริษัทครั้งที่
    1/2548 เมื่อวันที่ 19 กันยายน 2548

-   ยกเลิกการออกและจัดสรรหุ้นสามัญจำนวน 39,000,000
    หุ้นที่ได้สำรองไว้เพื่อรองรับการใช้สิทธิซื้อหุ้นสามัญของผู้ถือใบสำคัญแสดงสิทธิที่บริษัทออกและเสนอขายให้แก่กรรมการ
    และ/หรือ พนักงานของบริษัทตามโครงการ ESOP

-   ลดทุนจดทะเบียนจากทุนจดทะเบียนเดิม 6,213.56 ล้านบาท เป็นทุนจดทะเบียน 5,589.56
    ล้านบาท คิดเป็นหุ้นสามัญจำนวน 931.59 ล้านหุ้น มูลค่าที่ตราไว้หุ้นละ 6 บาท

-   เพิ่มทุนจดทะเบียน จากทุนจดทะเบียนเดิม 5,589.56 ล้านบาท เป็นทุนจดทะเบียน
    6,552.00 ล้านบาท โดยการออกหุ้นสามัญใหม่จำนวน 160.40 ล้านหุ้น มูลค่าที่ตราไว้หุ้นละ
    6 บาท
    เพื่อรองรับการใช้สิทธิแปลงสภาพหุ้นกู้เป็นหุ้นสามัญตามที่ที่ประชุมวิสามัญที่มีมติอนุมัติไว้แล้ว

ปี 2552 :

-   เพิ่มทุน บริษัท ไบรท์ ดีเวลลอปเมนท์ กรุงเทพ จำกัด (บริษัทย่อย) จำนวน 499 ล้านบาท
    แบ่งเป็นหุ้นสามัญจำนวน 4,990,000 หุ้น มูลค่าที่ตราไว้หุ้นละ 100 บาท
    เพื่อเป็นการรักษาสัดส่วนการถือหุ้นในบริษัทย่อย

ปี 2553 :

-   แต่งตั้งกรรมการและกรรมการอิสระเพิ่มเติม อีก 1 ท่าน รวมเป็น 5 ท่าน
    ทำให้จำนวนกรรมการบริษัทมีทั้งสิ้น 12 ท่าน

-   เพิ่มเงินลงทุนในบริษัท เอสเตท เพอร์เฟ็คท์ จำกัด (“เอสเตท ฯ”)
    โดยการซื้อหุ้นสามัญออกใหม่ของเอสเตท ฯ จำนวน 20 ล้านหุ้น มูลค่าที่ตราไว้หุ้นละ 10 บาท
    รวมเป็นเงิน 200 ล้านบาท เพื่อเป็นการรักษาสัดส่วนการถือหุ้นของบริษัท

-   ยกเลิกการร่วมทุนกับ บริษัท ทิมเบอร์ไลน์ อินเวสเม้นท์ พีทีอี จำกัด ซึ่งถือหุ้น ร้อยละ 40
    ในบริษัท เซ็นเตอร์พ้อยท์ ช็อปปิ้ง มอลล์ จำกัด โดยการซื้อหุ้นคืนจากผู้ร่วมทุน จำนวน 4,000
    หุ้น ๆ ละ 100 บาท รวมเป็นเงิน 400,000 บาท ทำให้บริษัทถือหุ้น ในบริษัท
    เซ็นเตอร์พ้อยท์ ช็อปปิ้ง มอลล์ จำกัด ร้อยละ 99.99

-   เพิ่มเงินลงทุน ใน บริษัทย่อย “บริษัท เซ็นเตอร์พ้อยท์ ช็อปปิ้ง มอลล์ จำกัด” จำนวน 499
    ล้านบาท จากเดิมที่มี ทุนจดทะเบียน 1.0 ล้านบาท แบ่งเป็นหุ้นสามัญจำนวน 10,000 หุ้น
    มูลค่าที่ตราไว้หุ้นละ 100 บาท ทำให้ ทุนจดทะเบียนใหม่ของบริษัทย่อยนี้มี จำนวน 500
    ล้านบาท และเรียกชำระเพียง ร้อยละ 30 ของทุนที่เพิ่มใหม่ หรือ เท่ากับ 149.7 ล้านบาท
    ทำให้ทุนเรียกชำระแล้วของบริษัทเท่ากับ 150.7 ล้านบาท

-   ซื้อกิจการใน บริษัท เรสซิเดนท์ นัมเบอร์ ไนน์ จำกัด โดยการซื้อ หุ้น จำนวน ร้อยละ 100
    เพื่อต้องการนำที่ดินใน บริษัท เรสซิเดนท์ นัมเบอร์ ไนน์ จำกัดมาพัฒนา

ปี 2554 :

-   เพิ่มทุนในบริษัท ไบรท์ ดีเวลลอปเมนท์ กรุงเทพ จำกัด (บริษัทย่อย) จำนวน 500 ล้านบาท
    เป็นทุนจดทะเบียนใหม่ 1,000 ล้านบาท บริษัทถือหุ้นร้อยละ 100

-   จัดตั้งบริษัท ยูแอนด์ไอ จำกัด ดำเนินธุรกิจก่อสร้าง ทุนจดทะเบียน 100 ล้านบาท และ
    ทุนเรียกชำระแล้ว จำนวน 50 ล้านบาท

-   แต่งตั้งกรรมการบริหารชุดใหม่ รวม 8 คน มีผล 26 กุมภาพันธ์ 2554

-   แต่งตั้งกรรมการและกรรมการบริหารชุดใหม่ ทดแทนกรรมการที่ลาออก จำนวน 1ท่าน

-   ยกเลิกการสำรองหุ้นสามัญและลดทุนจดทะเบียนของบริษัทลงจำนวน 1,772.43 ล้านบาท

-   เปลี่ยนแปลงมูลค่าหุ้นของบริษัท จากมูลค่าเดิมที่ตราไว้ หุ้นละ 6 บาท ให้เป็นหุ้นละ 1 บาท

-   เพิ่มทุนจดทะเบียนและจัดสรรหุ้นสามัญเพิ่มทุน

-   จัดตั้งบริษัท เพอร์เฟค พรีแฟบ จำกัด บริษัทร่วมทุน ทุนจดทะเบียน 10 ล้านบาท และ
    เรียกชำระ 2.5 ล้านบาท

-   จัดตั้ง บริษัท ยูนิลอฟท์ เซอร์วิส (ประเทศไทย) จำกัด บริษัทย่อย ทุนจดทะเบียน 100,000
    บาท

-   เพิ่มทุนจดทะเบียน ในบริษัท เพอร์เฟค สปอร์ต คลับ จำกัด เพิ่มอีก 4 ล้านบาท
    รวมเป็นทุนจดทะเบียน 5 ล้านบาท เพื่อนำไปลงทุนในธุรกิจ True Coffee
    ในสโมสรของโครงการ

-   ซึ้อหุ้นสามัญเพิ่มทุนของบริษัท ไดโดมอน กรุ๊ป จำกัด (มหาชน) ในลักษณะเฉพาะPrivate
    Placement และ ซื้อหุ้นจากผู้ถือหุ้นเดิม ทุกราย
    ผ่านการทำคำเสนอซื้อขายหลักทรัพย์ทั้งหมดของกิจการ (Mandatory Tender Offer)

-   ขายหุ้นสามัญของ บริษัท เช็นเตอร์ พ้อยท์ ช็อปปิ้ง มอลล์ จำกัด ที่ถืออยู่ ทั้งหมด ให้แก่ บริษัท
    ไดโดมอน กรุ๊ป จำกัด (มหาชน) ในราคา 400.2 ล้านบาท
    โดยบริษัทจะรับชำระค่าขายด้วยหุ้นสามัญเพิ่มทุนของ บริษัท ไดโดมอน กรุ๊ป จำกัด (มหาชน)

ปี 2555 :

-   อนุมัติการออกใบสำคัญแสดงสิทธิที่จะซื้อหุ้นสามัญของบริษัทเพื่อจัดสรรให้แก่ผู้ถือหุ้นเดิมที่ได้จองซื้อหุ้นสามัญเพิ่มทุนของบริษัท
    ซึ่งที่ประชุมสามัญผู้ถือหุ้นประจำปี 2554 เมื่อวันที่ 29 เมษายน 2554 ได้เคยอนุมัติไว้แล้ว

-   อนุมัติการจัดสรรหุ้นสามัญเพิ่มทุนที่ออกใหม่ของบริษัทตามมติที่ประชุมสามัญผู้ถือหุ้นประจำปี 2554
    เมื่อวันที่ 29 เมษายน 2554 ได้เคยอนุมัติไว้แล้ว

-   ได้รับคัดเลือกจากตลาดหลักทรัพย์แห่งประเทศไทยให้เป็นบริษัทซึ่งใช้ในการคำนวณดัชนี SET

-   ลงทุนในประเทศญี่ปุ่น โดยการนำบริษัทย่อยคือ Property Perfect International Pte
    Ltd (PPI) เข้าลงทุนโดยการเข้าเป็นผู้ถือหุ้น ใน Share Group Co., Ltd (SG)
    ในสัดส่วน ร้อยละ 69.01 ซื้อทรัพย์สินคือ Kiroro Resort ซึ่งตั้งอยู่ ณ เกาะ Hokkaido
    ประเทศญี่ปุ่น ซึ่งรายละเอียดของทรัพย์สิน ประกอบด้วย ที่ดิน ประมาณ 292 ไร่ โรงแรม
    จำนวน 2 โรงแรม (อาคาร) รวม 422 ห้อง รวมถึง ทรัพย์สิน ในโรงแรม และ อุปกรณ์
    ต่างๆที่เกี่ยวข้อง กับการเล่น สกี

-   แต่งตั้งกรรมการและกรรมการอิสระใหม่ ทดแทนกรรมการที่ลาออกจำนวน 1 ท่าน

-   บริษัทชำระค่าหุ้นเพิ่มเติมให้แก่บริษัท ยูแอนด์ ไอ คอนสตรัคชั่นกรุงเทพ จำกัด
    (บริษัทย่อย)อีกหุ้นละ 50 บาท รวมเป็นทุนจดทะเบียนชำระแล้ว 100 ล้านบาท คิดเป็น 100%

-   อนุมัติลงทุนหุ้นสามัญเพิ่มทุนในบริษัท วีรีเทล จำกัด(มหาชน) ซึ่งเป็นบริษัทย่อยจำนวน
    363,912,024 หุ้น ในราคาเสนอขายหุ้นละ 1.10 บาท รวมเป็นเงิน 400,303,226.40
    บาท ซึ่งจะทำให้บริษัทถือหุ้นในบริษัทวีรีเทล รวมทั้งสิ้น 727,824,048 หุ้น
    คิดเป็นสัดส่วนร้อยละ 91.05

3.2 ภาพรวมการประกอบธุรกิจของกลุ่มบริษัท

บริษัทและบริษัทย่อย ดำเนินธุรกิจพัฒนาอสังหาริมทรัพย์
ประเภทพัฒนาที่ดินและก่อสร้างที่อยู่อาศัยโดยเน้นการพัฒนาโครงการหมู่บ้านจัดสรร
และโครงการอาคารชุด ในเขตกรุงเทพมหานคร และปริมณฑลเป็นหลัก
ทั้งนี้บริษัทมีรายได้หลักจากการขายที่อยู่อาศัย ทั้งในแนวราบ และ แนวสูง
โดยโครงสร้างการลงทุนในบริษัทย่อยและบริษัทร่วม วันที่ 31 ธันวาคม 2555 มีดังนี้

[]

[]

ทั้งนี้ ลักษณะการประกอบธุรกิจของบริษัท บริษัทย่อยและบริษัทร่วม แบ่งออกเป็น 4 กลุ่ม ได้แก่
กลุ่มธุรกิจพัฒนาอสังหาริมทรัพย์ กลุ่มธุรกิจก่อสร้าง กลุ่มธุรกิจค้าปลีก และ กลุ่มธุรกิจบริการ

  3.2.1 กลุ่มธุรกิจพัฒนาอสังหาริมทรัพย์

บริษัทและบริษัทย่อย ดำเนินธุรกิจพัฒนาอสังหาริมทรัพย์เพื่อขายเป็นหลัก
บริษัทได้พัฒนาโครงการเพื่ออยู่อาศัยประเภทบ้านเดี่ยว ทาวน์เฮ้าส์ และคอนโดมิเนียม
โดยทั้งบริษัทและบริษัทย่อยจะมีแนวนโยบายในการบริหารงานและว่าจ้างผู้รับเหมาก่อสร้างบ้านตามแบบที่กำหนด
และมีการควบคุมการก่อสร้างโดยการจัดส่งวิศวกรและสถาปนิกของบริษัทเข้าไปตรวจสอบคุณภาพในทุกขั้นตอน
ปัจจุบันได้ เพิ่ม กลุ่มธุรกิจก่อสร้าง โดยการตั้งบริษัทย่อย เพื่อรับก่อสร้างและพัฒนาโครงการ
เฉพาะกลุ่มบริษัทเป็นหลัก นอกเหนือจากการว่าจ้างบริษัทก่อสร้างจากภายนอก เพิ่อเป็นการลดต้นทุน
ในการก่อสร้างอีกทางหนึ่ง
นอกจากนั้นบริษัทยังจัดตั้งบริษัทย่อยเพิ่มเติมเพื่อรองรับแผนงานธุรกิจค้าปลีกพัฒนาโครงการศูนย์การค้า
อาคารสำนักงาน และพื้นที่เชิงพาณิชย์ และเพื่อการลงทุนและพัฒนาอสังหาริมทรัพย์ในต่างประเทศ
โดยมีรายละเอียดดังต่อไปนี้

-   บริษัท พร็อพเพอร์ตี้ เพอร์เฟค จำกัด (มหาชน) (“บริษัท”)

ประกอบธุรกิจประเภทบ้านจัดสรร คอนโดมิเนียม โดย ณ 31 ธันวาคม 2555
บริษัทและบริษัทย่อยมีโครงการที่อยู่ระหว่างการเปิดขาย รวมทั้งสิ้น 33 โครงการ
มูลค่าโครงการคงเหลือรวมทั้งสิ้น 28,658 ล้านบาท (รายละเอียดตาม ข้อ 4.1
ลักษณะผลิตภัณฑ์และบริการ)

-   บริษัท เอสเตท เพอร์เฟ็คท์ จำกัด (บริษัทย่อย)

บริษัท เอสเตท เพอร์เฟ็คท์ จำกัด (เอสเตทฯ) ตั้งอยู่เลขที่ 100/1 อาคารวรสมบัติ ชั้น 17
ถนนพระราม 9 แขวงห้วยขวาง เขตห้วยขวาง กรุงเทพฯ ก่อตั้งเมื่อปี 2537
เพื่อประกอบธุรกิจพัฒนาอสังหาริมทรัพย์ ประเภทบ้านจัดสรร ทาวน์เฮ้าส์ โดยโครงการที่เปิดใหม่
จะเป็นโครงการขนาดเล็กในทำเลต่างๆที่มีศักยภาพ ปัจจุบันเอสเตทฯ
มีโครงการที่อยู่ระหว่างการเปิดขาย 5 โครงการ มูลค่าโครงการคงเหลือรวมทั้งสิ้น 3,153
ล้านบาท ได้แก่ โครงการ เพอร์เฟค เพลส สุขุมวิท 77- สุวรรณภูมิ โครงการเพอร์เฟค พาร์ค
สุวรรณภูมิ เฟส 1-2 โครงการเดอะวิลล่า รามอินทรา วงแหวน โครงการโมดิวิลล่า (ทาวน์โฮม)
ลาดกระบัง และโครงการโมดิ วิลล่า ปิ่นเกล้า-วงแหวน (รายละเอียดตาม ข้อ 4.1
ลักษณะผลิตภัณฑ์และบริการ)

ณ วันที่ 31 ธันวาคม 2552 เอสเตทฯ มีทุนจดทะเบียนและเรียกชำระแล้ว 1,000 ล้านบาท
แบ่งเป็นหุ้นสามัญ 100 ล้านหุ้น มูลค่าที่ตราไว้หุ้นละ 10 บาท โดยบริษัทถือหุ้นในสัดส่วนร้อยละ 100

ปัจจุบันมีทุนจดทะเบียน 1,200 ล้านบาท จากมติคณะกรรมการบริษัท ให้เพิ่มทุน
จากทุนจดทะเบียนเดิม 1,000 ล้านบาท เป็น 1,200 ล้านบาท เมื่อเดือน มกราคม 2553
โดยการออกหุ้นสามัญใหม่จำนวน 20,000,000 หุ้น มูลค่าที่ตราไว้หุ้นละ 10 บาท
ทุนจดทะเบียนเรียกชำระแล้ว 1,200 ล้านบาท บริษัทถือหุ้นร้อยละ 100

กรรมการของเอสเตทฯ มีจำนวน 4 ท่าน ดังนี้

รายชื่อกรรมการ ตำแหน่ง

  1. นายชายนิด โง้วศิริมณี กรรมการ

  2. นายปราโมทย์ เริ่มยินดี กรรมการ

  3. นายพรสวัสดิ์ เกษจุฬาศรีโรจน์ กรรมการ

  4. นายนันทชาติ กลีบพิพัฒน์ กรรมการ

-   บริษัท ไบรท์ ดีเวลลอปเมนท์ กรุงเทพ จำกัด (บริษัทย่อย)

บริษัท ไบรท์ ดีเวลลอปเมนท์ กรุงเทพ จำกัด (ไบรท์ฯ) ตั้งอยู่ที่เลขที่ 100/1 อาคารวรสมบัติ ชั้น
17 ถนนพระราม 9 แขวงห้วยขวาง เขตห้วยขวาง กรุงเทพฯ ก่อตั้งขึ้นเมื่อ ปี 2550
ด้วยทุนจดทะเบียน 1 ล้านบาท
ประกอบธุรกิจพัฒนาอสังหาริมทรัพย์ประเภทคอนโดมิเนียมเพื่อการอยู่อาศัย เป็นหลัก

ณ ธันวาคม 2552 ไบรท์ฯมีทุนจดทะเบียนจำนวน 500 ล้านบาท
เพิ่มขึ้นจากทุนจดทะเบียนเดิมจำนวน 1 ล้านบาท หรือ คิดเป็นทุนจดทะเบียน ที่เพิ่มขึ้นจำนวน 499
ล้านบาท

ต่อมา ในเดือน กุมภาพันธ์ 2554 ได้มีมติให้เพิ่มทุนใน ไบร์ทฯ จากทุนจดทะเบียนเดิม 500
ล้านบาท เป็นทุนจดทะเบียนใหม่ 1,000 ล้านบาท ทุนจดทะเบียนเรียกชำระแล้ว 1,000 ล้านบาท
บริษัทถือหุ้นร้อยละ 100

ณ 31 ธันวาคม 2555 มีโครงการที่เปิดขายรวม 9 โครงการ คิดเป็นมูลค่าโครงการคงเหลือรวม
5,958 ล้านบาท ได้แก่ โครงการ เดอะสกาย รัชดา, ไอ คอนโด งามวงศ์วาน เฟส 1-2, ไอ
คอนโด สุขาภิบาล 2, ไอ คอนโด สุขุมวิท105, ไอ คอนโด สุขุมวิท 103, ไอคอนโด เพชรเกษม
39, ไอ คอนโด เกษตร และเมโทรสกาย เกษตร (รายละเอียดตามส่วนที่ 1 ข้อ 4.1
ลักษณะผลิตภัณฑ์และบริการ)

ไบร์ทฯ ได้พัฒนาโครงการอาคารพักอาศัย ระดับพรีเมียม โดยจะเน้นการให้เช่ากับนักศึกษาเป็นหลัก
(Extraordinary Campus Living) จึงเน้นสถานที่ใกล้มหาวิทยาลัย ที่มีชื่อเสียง ภายใต้แบรนด์
ยูนิลอฟท์ (Uniloft ) ซึ่งขณะนี้มีโครงการ ที่กำลังพัฒนา อยู่ 2 โครงการ มูลค่าโครงการ รวม
1,200 ล้านบาท ได้แก่ โครงการ ยูนิลอฟท์ ใกล้มหาวิทยาลัยเชียงใหม่ จังหวัด เชียงใหม่ และ
โครงการ ยูนิลอฟท์ ใกล้ มหาวิทยาลัย มหิดล ศาลายา จังหวัด นครปฐม
เนื่องจากการเป็นโครงการเพื่อการเช่า บริษัทจึงมีแผนที่จะขายทั้งโครงการ
ให้กับกองทุนอสังหาริมทรัพย์ ที่คาดว่าจะจัดตั้ง ในปี 2556

ปี 2556 ไบร์ทฯ มีแผนเปิดตัวคอนโดมิเนียม 3 โครงการ ภายใต้แบรนด์ I-Condo 1 โครงการ
มูลค่ารวม2,000 ล้านบาท และภายใต้แบรนด์ Uniloft-Condominium 2 โครงการ
จะเป็นคอนโดมิเนียมใกล้มหาวิทยาลัยมูลค่ารวม 2,000 ล้านบาท

กรรมการของไบร์ทฯ มีจำนวน 4 ท่าน ดังนี้

รายชื่อกรรมการ ตำแหน่ง

  1. นายชายนิด โง้วศิริมณี กรรมการ

  2. นายปราโมทย์ เริ่มยินดี กรรมการ

  3. นายพรสวัสดิ์ เกษจุฬาศรีโรจน์ กรรมการ

  4. นายวิชาญ ศิริเวชวราวุธ กรรมการ

-   บริษัท เรสซิเดนท์ นัมเบอร์ไนน์ จำกัด (บริษัทย่อย)

บริษัท เรสซิเดนท์ นัมเบอร์ไนน์ จำกัด (เรสซิเดนท์ฯ) ตั้งอยู่เลขที่ 100/1 อาคารวรสมบัติ ชั้น
17 ถนนพระราม 9 แขวงห้วยขวาง เขตห้วยขวาง กรุงเทพฯ มีทุนจดทะเบียน 1,000 ล้านบาท
มูลค่าที่ตราไว้หุ้นละ 100 บาท คิดเป็นจำนวนหุ้น 10 ล้านหุ้น บริษัทถือหุ้น ร้อยละ 100
มีวัตถุประสงค์เพื่อพัฒนาโครงการอสังหาริมทรัพย์เพื่อการอยู่อาศัยแนวราบ

ก่อตั้งเมื่อ 2551 และ เมื่อ มกราคม 2553 ให้เข้าซื้อกิจการโดยการซื้อหุ้นทั้งหมดของเรสซิเดนท์ฯ
ที่มีทุนจดทะเบียน 1,000 ล้านบาทคิดเป็นจำนวนร้อยละ 100 จากผู้ถือหุ้นเดิม ในราคา 507
ล้านบาท โดยผู้ถือหุ้นเดิมของเรสซิเดนท์ฯ ไม่มีความเกี่ยวข้องใดๆ กับบริษัท
และการเข้าซื้อหุ้นของเรสซิเดนท์ฯ เพื่อต้องการนำที่ดิน บริเวณ อำเภอ บางบัวทอง จังหวัด
นนทบุรี เนื้อที่ประมาณ 170 ไร่ ที่เป็นทรัพย์สินหลักของ เรสซิเดนท์ฯ มาพัฒนาโครงการทาวน์เฮ้าส์
และ บ้านเดี่ยว

ปี 2555 มีโครงการ ที่เปิดขายอยู่ 3 โครงการ ได้แก่ โครงการ เดอะวิลล่า บางบัวทอง
เพอร์เฟค พาร์ค บางบัวทอง ซึ่งเป็น เป็นทาวน์เฮ้าส์ โครงการบ้านแฝด และเดี่ยว
ในทำเลบางบัวทอง และโมดิวิลล่า ลาดกระบัง ซึ่งเป็นทั้งบ้านเดี่ยว บ้านแฝด และทาวน์เฮ้าส์
มูลค่าคงเหลือรวม 1,784 ล้านบาท (รายละเอียดตามข้อ 4.1 ลักษณะผลิตภัณฑ์และบริการ)

ในปี 2556 เรสซิเดนท์ฯ มีโครงการที่จะเปิดเพิ่มขึ้น 1 โครงการ คือ โมดิวิลล่า บางบัวทอง
มูลค่าโครงการ 1,080 ล้านบาท

กรรมการของ เรสซิเดนท์ฯ มีจำนวน 3 ท่าน ดังนี้

รายชื่อกรรมการ ตำแหน่ง

  1. นายวิชาญ ศิริเวชวราวุธ กรรมการ

  2. นายสรรเพชร สุขเกษม กรรมการ

  3. นายพรชัย เกตุเล็ก กรรมการ

-   Property Perfect International Pte. Ltd. (บริษัทย่อย)

Property Perfect International Pte. Ltd. (“PPI”) ตั้งอยู่ที่ 1 Raffles Place,
#28-02 One Raffles Place, Singapore 048616 ก่อตั้งเมื่อวันที่ 12 กรกฎาคม 2555
โดยมีทุนจดทะเบียนและทุนที่เรียกชำระแล้ว 1 เหรียญสิงคโปร์ (SGD)
มีวัตถุประสงค์เพื่อลงทุนและพัฒนาธุรกิจพัฒนาอสังหาริมทรัพย์ในต่างประเทศ
ซึ่งบริษัทถือหุ้นในสัดส่วนร้อยละ 100 ของทุนชำระแล้ว

ที่ประชุมคณะกรรมการบริษัท ครั้งที่ 4/2555 เมื่อวันที่ 27 สิงหาคม 2555 มีมติให้ PPI
เข้าลงทุนโดยการซื้อหุ้นสามัญใน Share Group Co., Ltd. (SG)
ซึ่งเป็นบริษัทที่จดทะเบียนจัดตั้งขึ้นตามกฎหมายของประเทศญี่ปุ่น
เพื่อประกอบธุรกิจพัฒนาอสังหาริมทรัพย์และธุรกิจโรงแรมในประเทศญี่ปุ่น โดยซื้อหุ้นสามัญเพิ่มทุนของ
SG จำนวน 2 ครั้ง รวม 8,200 หุ้น ในราคาเฉลี่ยหุ้นละ 9,033 เยน รวมเป็นเงินทั้งสิ้น
74,070,600 เยน คิดเป็นเงินบาทประมาณ 29,998,593 บาท (อัตราแลกเปลี่ยน 100 เยน =
40.50 บาท) และซื้อหุ้นสามัญจากผู้ถือหุ้นเดิมของ SG จำนวน 3,200 หุ้น ในราคาหุ้นละ 9,033
เยน รวมเป็นเงินทั้งสิ้น 28,905,600 เยน คิดเป็นเงินบาทประมาณ 11,706,768 บาท
รวมเป็นจำนวนหุ้นที่ซื้อทั้งหมด 11,400 หุ้น เป็นเงินลงทุนทั้งสิ้นประมาณ 41,705,361 บาท
สำหรับทุนจดทะเบียนหลังเพิ่มทุนของ SG มีจำนวน 923,070,000 เยน แบ่งเป็นหุ้นสามัญ 30,000
หุ้น ทุนที่เรียกชำระแล้ว 252,173,640 เยน แบ่งเป็นหุ้นสามัญ 16,520 หุ้น ดังนั้น PPI จึงถือหุ้น
SG คิดเป็นสัดส่วนร้อยละ 69.01

กรรมการของ PPI มีจำนวน 3 ท่าน ดังนี้

รายชื่อกรรมการ ตำแหน่ง

  1. นายธวัชชัย นาคะตะ กรรมการ

  2. นายชายนิด โง้วศิริมณี กรรมการ

  3. Mr. Chong Weiyi กรรมการ

-   Share Group Co., Ltd. (บริษัทย่อยของ Property Perfect International
    Pte. Ltd.)

Share Group Co., Ltd. (SG) ตั้งอยู่ที่ 30-3, Sarugaku-cho, Shibuya-ku, Tokyo,
Japan เป็นบริษัทที่จดทะเบียนจัดตั้งขึ้นตามกฎหมายของประเทศญี่ปุ่น
เพื่อประกอบธุรกิจพัฒนาอสังหาริมทรัพย์และธุรกิจโรงแรมในประเทศญี่ปุ่น ปัจจุบันทุนจดทะเบียนของ
SG มีจำนวน 923,070,000 เยน แบ่งเป็นหุ้นสามัญ 30,000 หุ้น ทุนที่เรียกชำระแล้ว
252,173,640 เยน แบ่งเป็นหุ้นสามัญ 16,520 หุ้น โดย PPI ลงทุนในการซื้อหุ้น SG ทั้งหมด
11,400 หุ้น คิดเป็นสัดส่วนร้อยละ 69.01

ที่ประชุมคณะกรรมการบริษัท ครั้งที่ 4/2555 เมื่อวันที่ 27 สิงหาคม 2555 มีมติให้ SG
เข้าลงทุนโดยซื้อหุ้นสามัญและรับโอนสิทธิเรียกร้องใน Kabushiki Kaisha Kiroro
Associates Co.,Ltd. (KA) โดยซื้อหุ้นทั้งหมดใน KA จาก Mitsui Fudosan Resort
Co.,Ltd. ในสัดส่วนร้อยละ 100 ของจำนวนหุ้นที่ออกและจำหน่ายได้แล้วทั้งหมดของ KA
ในราคารวม 1 เยน คิดเป็นเงินบาทประมาณ 0.4050 บาท (อัตราแลกเปลี่ยน 100 เยน =
40.50 บาท) และ SG จะรับโอน (ซื้อ) สิทธิเรียกร้องในหนี้เงินให้กู้ยืมแก่ KA จาก Mitsui
Fudosan Co.,Ltd. ซึ่งเป็นหนี้เงินต้น 1,300,000,000 เยน และดอกเบี้ย 599,058 เยน
รวม เป็นเงิน 1,300,599,058 เยน คิดเป็นเงินไทยประมาณ 526,742,619 บาท ในราคา
160,000,000 เยน คิดเป็นเงินบาทประมาณ 64,800,000 บาท รวมเป็นค่าตอบแทนทั้งสิ้น
64,800,000.41 บาท และมีมติให้ SG ซื้อทรัพย์สิน Kiroro Resort จาก Mitsui Fudosan
Resort Co.,Ltd. โดย Kiroro Resort เป็นสกีรีสอร์ทที่ซับโปโร เกาะฮอกไคโด
ประเทศญี่ปุ่น ประกอบไปด้วยที่ดินและโรงแรม รวมทรัพย์สินและอุปกรณ์ต่างๆ ซึ่งเป็นที่ดินจำนวน
292 ไร่ โรงแรมจำนวน 2 โรง จำนวนห้องพัก 422 ห้อง (อัตราการเข้าพักเฉลี่ยร้อยละ 60)
ทรัพย์สินและอุปกรณ์ที่เกี่ยวข้องกับการให้บริการการเล่นสกีจาก Mitsui Fudosan Resort
Co.,Ltd. ในราคาประมาณ 490 ล้านบาท และภาษีจากการโอนทรัพย์สินอีกประมาณ 280
ล้านบาท รวมเป็นราคาทรัพย์สินทั้งสิ้น ประมาณ 770 ล้านบาท

บริษัทมีแผนขยายการลงทุนพัฒนาอสังหาริมทรัพย์บนพื้นที่ 292 ไร่ บนเกาะฮอกไกโด ประเทศญี่ปุ่น
ที่ได้รับจากการซื้อขายกิจการในครั้งนี้ที่ดินดังกล่าวที่เป็นที่ดินที่มีศักยภาพในการพัฒนาซึ่งบริษัทอยู่ในระหว่างการศึกษารายละเอียดการลงทุน
หลังจากได้บรรลุข้อตกลงการซื้อขายและบริษัทได้เข้าบริหารโรงแรม Kiroro Resort จำนวน 2
อาคาร 422 ห้อง ตั้งแต่ปลายปี 2555 ในเบื้องต้น บริษัทการบินไทย จำกัด(มหาชน)
ได้เปิดเส้นทางใหม่ บินสู่เมือง ซัปโปโร เกาะ ฮอกไกโด โดยมีเที่ยวบินสัปดาห์ละ 3 เที่ยว
บริษัทได้มีการประชาสัมพันธ์แนะนำการท่องเที่ยวไปเกาะฮอกไกโด ในนิตยสาร Sawasdee
ของการบินไทย ฉบับเดือน กันยายน 2555 หลังจากที่บริษัทได้เข้าบริหารจัดการโครงการ KIRORO
โดยจัดแถลงข่าวการเปลี่ยนแปลงเจ้าของ โดยไม่มีการปลดพนักงานเดิม
ซึ่งได้รับความสนใจจากสื่อในประเทศญี่ปุ่นรวมถึงการได้รับความสนใจจากตลาดหลักทรัพย์โตเกียว
อย่างไรก็ตามเพื่อการบริหารอย่างมืออาชีพ
บริษัทอยู่ระหว่างพิจารณาเลือกพันธมิตรในการบริหารจัดการโรงแรมระดับ World Class
และรูปแบบการจัดการที่เหมาะสมต่อไป

กรรมการของ SG มีจำนวน 6 ท่าน ดังนี้

รายชื่อกรรมการ ตำแหน่ง

  1. นายธวัชชัย นาคะตะ กรรมการ

  2. นายชายนิด โง้วศิริมณี กรรมการ

  3. นายเจษฎ์ เจษฎ์ปิยะวงศ์ กรรมการ

  4. Mr. Hajime Mori กรรมการ

  5. Mr. Seiichi Mizuno กรรมการ

  6. Mr. Kelly Tanagumi Miyashita กรรมการ

-   Kabushiki Kaisha Kiroro Associates Co., Ltd. (“KA”) (บริษัทย่อยของ
    Share Group Co., Ltd.)

Kabushiki Kaisha Kiroro Associates Co., Ltd. (“KA”) ตั้งอยู่ที่ 128-1 Tokiwa,
Akaigawa-mura, Yoichigun, Hokkaido, Japan
เป็นบริษัทที่จดทะเบียนจัดตั้งขึ้นตามกฎหมายของประเทศญี่ปุ่น เพื่อประกอบธุรกิจบริหารโรงแรม
ปัจจุบันทุนจดทะเบียนของ KA มีจำนวน 2,460,000,000 เยน แบ่งออกเป็นหุ้นสามัญจำนวน
2,000 หุ้น ทุนที่เรียกชำระแล้ว 750,000,000 เยนคิดเป็นเงินบาทไทย 303,750,000 บาท
แบ่งเป็นหุ้นสามัญ 610 หุ้น โดยหลังจากปรับโครงสร้างการลงทุนโดย Share Group Co., Ltd.
(SG) (รายละเอียดตามข้อมูลบริษัท Share Group Co.,Ltd. ข้างต้น)
ทำให้สัดส่วนการถือหุ้นเป็นของ SG คิดเป็นสัดส่วนร้อยละ 100

กรรมการของ KA มีจำนวน 3 ท่าน ดังนี้

รายชื่อกรรมการ ตำแหน่ง

  1. นายชายนิด โง้วศิริมณี กรรมการ

  2. Mr. Hajime Mori กรรมการ

  3. Mr. Mikikazu Sakurai กรรมการ

-   บริษัท กรุงเทพบ้านและที่ดิน จำกัด (มหาชน) (บริษัทร่วม)

บริษัท กรุงเทพบ้านและที่ดิน จำกัด (มหาชน) (กรุงเทพบ้านฯ) ตั้งอยู่เลขที่ 100/1
อาคารวรสมบัติ ชั้น 21 ถนนพระราม 9 แขวงห้วยขวาง เขตห้วยขวาง กรุงเทพฯ ก่อตั้งเมื่อปี
2527 ประกอบธุรกิจพัฒนาอสังหาริมทรัพย์ โดยเน้นการพัฒนาโครงการในเขตกรุงเทพฯ
และปริมณฑล

ปี 2547 บริษัทได้เพิ่มทุนจดทะเบียน จาก 500 ล้านบาท เป็น 1,000 ล้านบาท และ
เปลี่ยนแปลงมูลค่าหุ้นที่ตราไว้จาก เดิมหุ้นละ 100 บาท ให้เป็นมูลค่าหุ้นละ 10 บาท
เพื่อรองรับการขยายตัวในการลงทุนและพัฒนาโครงการของบริษัท และ ในเดือนกรกฎาคม 2547
ได้เข้าร่วมลงทุนกับกลุ่มทุน “เฟรเซอร์ แอนด์นีฟ” จากสิงคโปร์ ในนาม “บริษัท เฟรเซอร์
(ไทยแลนด์) พีทีอี แอลทีดี” เพื่อพัฒนาโครงการ คอนโดมิเนียมริมแม่น้ำเจ้าพระยา บนถนนพระราม
3 (เดอะ พาโน) โดยการจัดตั้ง บริษัท ริเวอร์ไซด์ โฮมส์ ดีเวลลอปเม้นท์ จำกัด
เพื่อดำเนินโครงการดังกล่าว

วันที่ 14 กรกฎาคม 2548 กรุงเทพบ้านฯ ได้จดทะเบียนแปรสภาพเป็นบริษัทมหาชน จำกัด
และในเดือน พฤศจิกายน 2548 บริษัทได้จดทะเบียนเพิ่มทุนจาก 1,000 ล้านบาท เป็น 1,700
ล้านบาท โดยกลุ่มกลุ่มทุน “เฟรเซอร์ แอนด์นีฟ” จากสิงคโปร์ ในนาม “บริษัท เฟรเซอร์
(ไทยแลนด์) พีทีอี แอลทีดี” ได้เข้าซื้อหุ้นสามัญใหม่จำนวน 50 ล้านหุ้น เข้าเป็นผู้ถือหุ้นใหม่
ในสัดส่วนร้อยละ 33 และทำให้สัดส่วนการถือหุ้นของบริษัท พร็อพเพอร์ตี้ เพอร์เฟค จำกัด
(มหาชน) ลดลงเหลือร้อยละ 20

เมื่อวันที่ 22 พฤศจิกายน 2549 ได้มีมติลดทุนจดทะเบียนของกรุงเทพบ้านฯ จากเดิมมูลค่า 1,700
ล้านบาท เป็น 1,500 ล้านบาท และเพิ่มทุนจดทะเบียนจากเดิม 1,500 ล้านบาท เป็น 2,100
ล้านบาท โดยการออกจำหน่ายหุ้นสามัญใหม่ให้แก่ผู้ถือหุ้นเดิมในราคาหุ้นละ 10 บาท

ที่ประชุมวิสามัญผู้ถือหุ้นของกรุงเทพบ้านฯ ครั้งที่ 1/2550 ได้มีมติอนุมัติการลดทุนจดทะเบียน จาก
2,100 ล้านบาท เหลือ 1,780 ล้านบาท และยังได้มีมติอนุมัติให้เพิ่มทุนจดทะเบียนอีกจำนวน 450
ล้านบาท (หุ้นสามัญ 45 ล้านหุ้น มูลค่าหุ้นละ 10 บาท) ทำให้ทุนจดทะเบียนเพิ่มขึ้นเป็น 2,230
ล้านบาท เพื่อรองรับการใช้สิทธิแปลงสภาพของหุ้นกู้แปลงสภาพ

ต่อมาที่ประชุมวิสามัญผู้ถือหุ้น ครั้งที่ 1/2551 ได้มีมติอนุมัติให้บริษัทออก และ
เสนอขายหุ้นกู้แปลงสภาพของบริษัทเป็นเงินสกุลเหรียญสหรัฐอเมริกาโดยมีมูลค่าเทียบเท่าเงินบาทไม่เกิน
623.25 ล้านบาท ให้แก่นักลงทุน ต่างประเทศ และ เมื่อวันที่ 31 มกราคม 2551
บริษัทได้ออกหุ้นกู้แปลงสภาพให้แก่ Asia Investment International Limited
ภายใต้การบริหารจัดการของ Lombard Investment Inc.

ในปี 2553 บริษัทได้ออกและเสนอขายหุ้นกู้ชนิดระบุชื่อผู้ถือ ประเภทไม่ด้อยสิทธิ มีผู้ค้ำประกัน และ
มีผู้แทนผู้ถือหุ้นกู้ เป็นจำนวน รวมทั้งสิ้น 1,000 ล้านบาท โดยเป็นการเสนอขายให้แก่ผู้ลงทุนสถาบัน
และ/หรือผู้ลงทุนรายใหญ่ และ ได้รับการจัดอันดับความน่าเชื่อถือของหุ้นกู้ เท่ากับ AA+ (tha)
โดยบริษัท ฟิทช์ เรทติ้งส์ (ประเทศไทย) จำกัด ซึ่งในเดือนพฤศจิกายน 2554 กรุงเทพบ้านฯ
ได้แก้ไขเปลี่ยนแปลงเงื่อนไขให้สามารถไถ่ถอนหุ้นกู้แปลงสภาพก่อนวันครบกำหนด และกรุงเทพบ้านฯ
ได้ไถ่ถอนหุ้นกู้ทั้งหมดในเดือนธันวาคม 2554 (รายละเอียดตามหมายเหตุประกอบงบการเงินข้อที่
14)

ปัจจุบัน กรุงเทพบ้านฯ มีทุนจดทะเบียน 2,230 ล้านบาท และมีทุนจดทะเบียนชำระแล้ว 1,780
ล้านบาท คิดเป็นหุ้นสามัญ 178 ล้านหุ้น มูลค่าที่ตราไว้หุ้นละ 10 บาท
โดยบริษัทมีสัดส่วนการถือหุ้นร้อยละ 20.22 และมีรายชื่อผู้ถือหุ้นของกรุงเทพบ้านฯ ดังนี้

  รายชื่อผู้ถือหุ้น จำนวนหุ้น สัดส่วน(%)

  1. บริษัท เฟรเซอร์ (ประเทศไทย) พีทีอี แอลทีดี 72,000,000 40.45

  2. บริษัท พร็อพเพอร์ตี้ เฟอร์เฟค จำกัด (มหาชน) 35,999,964 20.22

  3. ดร.พิจิตต รัตตกุล 5,000,000 2.81

  4. นายวิชัย ทองแตง 15,000,000 8.43

  5. นางนวลลออ คุนผลิน 15,000,000 8.43

  6. นางนัดดา นิ่มเกียรติขจร 14,500,000 8.15

  7. นางพรทิพย์ เฮมบรี 20,000,000 11.24

  8. ผู้ถือหุ้นรายย่อย 500,036 0.28

  รวม 178,000,000 100.00

ปัจจุบัน คณะกรรมการของกรุงเทพบ้านฯ มีจำนวน 12 คน
โดยมีรายชื่อกรรมการและตำแหน่งของกรรมการ ดังนี้

  รายชื่อกรรมการ ตำแหน่ง

  1. ดร.พิจิตต รัตตกุล ประธานกรรมการ

  2. นายธงชัย คุณากรปรมัตถ์ กรรมการและประธานกรรมการบริหาร

  3. นางอุไรวรรณ ภัทรกานต์ กรรมการและกรรมการบริหาร

  4. นายชาน คิน ฟาย กรรมการ และกรรมการบริหาร

  5. นายชายนิด โง้วศิริมณี ^(/1) กรรมการ

  6. นางสาววิลาวัณย์ เหลืองนาคทองดี กรรมการ

  7. นายเชียง ฟุค เซ็ง กรรมการ

  8. นายเชีย คอง ชุง กรรมการ

  9. นายลิม อี้ เซ็ง กรรมการ

  10. นายประสงค์ วรารัตนกุล กรรมการ, กรรมการอิสระ และประธานกรรมการตรวจสอบ

  11. นายเกรียงไกร จิวานันต์ กรรมการ, กรรมการอิสระและกรรมการตรวจสอบ

  12. นางอัญชลี ชวนิชย์ กรรมการ, กรรมการอิสระและกรรมการตรวจสอบ

หมายเหตุ : ^(/1) นายชายนิด โง้วศิริมณี เป็นกรรมการของบริษัท
และเป็นกรรมการของกรุงเทพบ้านฯ ในฐานะที่บริษัทถือหุ้นกรุงเทพบ้านฯ ร้อยละ 20.22 นอกจากนี้
นายชายนิด โง้วศิริมณี เป็นผู้ถือหุ้นและกรรมการของ (1) เป็นผู้ถือหุ้นและกรรมการของบริษัท
พร็อพเพอร์ตี้ เพอร์เฟค จำกัด (มหาชน) โดยถือหุ้นในบริษัท พร็อพเพอร์ตี้ เพอร์เฟค จำกัด
(มหาชน) จำนวน 46,900,000 หุ้น คิดเป็นร้อยละ 0.83 ณ วันที่ 31 ธันวาคม 2555 และ (2)
เป็นผู้ถือหุ้นของบริษัท ไทยพร็อพเพอร์ตี้ จำกัด (มหาชน) (เดิมชื่อ บริษัท รัตนการเคหะ จำกัด
(มหาชน)) โดยถือหุ้นในบริษัท ไทยพร็อพเพอร์ตี้ จำกัด (มหาชน) จำนวน 29,362,500 หุ้น
คิดเป็นร้อยละ 1.04 ณ วันที่ 31 ธันวาคม 2555 โดยการถือหุ้นในบริษัท ไทยพร็อพเพอร์ตี้ จำกัด
(มหาชน) เป็นการดำเนินการส่วนตัวและไม่ได้มีส่วนเกี่ยวข้องกับบริษัท พร็อพเพอร์ตี้ เพอร์เฟค
จำกัด (มหาชน)

3.2.2 กลุ่มธุรกิจก่อสร้าง

-   บริษัท ยูแอนด์ไอ คอนสตรัคชั่น กรุงเทพ จำกัด

บริษัท ยูแอนด์ไอ คอนสตรัคชั่น กรุงเทพ จำกัด (ยูแอนด์ไอ) ตั้งอยู่ที่เลขที่ 100/89
อาคารว่องวานิช ชั้น 27 ถนนพระราม 9 แขวงห้วยขวาง เขตห้วยขวาง กรุงเทพฯ
ก่อตั้งเมื่อเดือน เมษายน 2554 มีทุนจดทะเบียน 100 ล้านบาท แบ่งเป็นหุ้นสามัญ 1 ล้านหุ้น
มูลค่าที่ตราไว้หุ้นละ 100 บาท บริษัทถือหุ้น ร้อยละ 100 ทุนเรียกชำระแล้ว 50 ล้านบาท
และได้เรียกชำระค่าหุ้นเพิ่มเติมอีก 50 ล้านบาท ในเดือน พฤศจิกายน 2555 รวมเป็น 100
ล้านบาท

วัตถุประสงค์เพื่อทำธุรกิจ รับเหมาก่อสร้างและพัฒนา บ้านเดี่ยว บ้านแฝด ทาวน์เฮ้าส์ และ
คอนโดมิเนียม ให้เฉพาะกลุ่มบริษัท
เป็นการรับงานก่อสร้างจากกลุ่มบริษัทซึ่งเป็นเจ้าของโครงการโดยตรง
เพื่อเพิ่มความคล่องตัวในการบริหารงานก่อสร้าง เน้นการจัดการเรื่อง Supply Chain และ
การหา Sub – Contactor เพื่อเป็นการควบคุมต้นทุนการก่อสร้าง และระยะเวลาก่อสร้าง
รวมถึง การควบคุมปริมาณ และ คุณภาพในการก่อสร้าง ได้อย่างมีประสิทธิภาพ

กรรมการของ ยูแอนด์ไอ มีจำนวน 3 ท่าน ดังนี้

รายชื่อกรรมการ ตำแหน่ง

  1. นายมานิต ยุคเกษมวงศ์ กรรมการ

  2. นายธำรง ปลูกจิตรสม กรรมการ

  3. นายสุเมธ สุวจนกรณ์ กรรมการ

-   บริษัท เพอร์เฟค พรีแฟบ จำกัด

บริษัท เพอร์เฟค พรีแฟบ จำกัด (เพอร์เฟค พรีแฟบ) ตั้งอยู่เลขที่ 100/1 อาคารวรสมบัติ ชั้น 10
ถนนพระราม 9 แขวงห้วยขวาง เขตห้วยขวาง กรุงเทพฯ ก่อตั้งเมื่อ เดือน มิถุนายน 2554
มีทุนจดทะเบียน 10 ล้านบาท ทุนเรียกชำระแล้ว 2.5 ล้านบาทเป็นบริษัทร่วมทุน โดยบริษัทถือหุ้น
ร้อยละ 51.00 และ บริษัท เซ็นเตอร์ ออฟ สแตนดาร์ด พรีคาสท์ จำกัด
ผู้ร่วมทุนซึ่งเป็นผู้ที่มีประสบการณ์ และเคยเป็นผู้ผลิตชิ้นส่วนสำเร็จรูป ในการสร้างบ้าน
ให้กับกลุ่มบริษัท มานานกว่า 5 ปี และไม่มีความเกี่ยวข้องใดๆ กับบริษัท โดยถือหุ้นในสัดส่วนร้อยละ
49

วัตถุประสงค์เพื่อดำเนินการผลิต และ ประกอบติดตั้ง โครงสร้าง ระบบชิ้นส่วน สำเร็จรูป
ซึ่งเป็นส่วนประกอบของ บ้านพักอาศัย ทาวน์เฮ้าส์ และ รั้วโครงการ ชิ้นส่วนสำหรับคอนโดมิเนียม
โดยนำระบบโรงงานมาใช้ เพื่อลดปัญหาแรงงานขาดแคลน ซึ่งบริษัทจะได้รับประโยชน์
ในด้านความชำนาญเฉพาะด้านของ เทคโนโลยี่ Prefab จากบริษัทร่วมทุนแห่งนี้
ปัจจุบันได้ดำเนินการผลิตชิ้นส่วนสำเร็จรูปให้กับโครงการของบริษัทโดยมีกำลังการผลิต ประมาณ
500 หลังต่อปี

กรรมการของ เพอร์เฟค พรีแฟบ มีจำนวน 5 ท่าน ดังนี้

รายชื่อกรรมการ ตำแหน่ง

  1. นายวิชาญ ศิริเวชวราวุธ กรรมการ

  2. นายวรศักดิ์ จักราปิยะนันท์ กรรมการ

  3. นายวิชยา วัฒนานุกิจ กรรมการ

  4. นายภูวิทย์ แพงสุข กรรมการ

  5. นายคงศักดิ์ แก้วสุริยธำรง กรรมการ

3.2.3 กลุ่มธุรกิจค้าปลีก

-   บริษัท วีรีเทล จำกัด (มหาชน) (บริษัทย่อย)

บริษัท วีรีเทล จำกัด (มหาชน) (วีรีเทล) ตั้งอยู่ที่เลขที่ 100/1 อาคารวรสมบัติ ชั้น 17
ถนนพระราม 9 แขวงห้วยขวาง เขตห้วยขวาง กรุงเทพฯ เดิมชื่อ บริษัท ไดโดมอน กรุ๊ป จำกัด
(มหาชน) (“ไดโดมอน”) ซึ่งมีการจดทะเบียนเปลี่ยนชื่อเมื่อวันที่ 24 พฤศจิกายน 2554
โดยมีวัตถุประสงค์เพื่อดำเนินศูนย์การค้า อาคารสำนักงานและพื้นที่เช่าเชิงพาณิชย์
โดยมีทุนจดทะเบียน 4,131,549,100 บาท และทุนจดทะเบียนที่เรียกชำระแล้ว 2,065,774,550
บาท มูลค่าต่อหุ้น 5 บาท จำนวนหุ้นที่เรียกชำระแล้วทั้งหมด 413,154,910 หุ้น
โดยบริษัทได้เข้าซื้อหุ้นสามัญเพิ่มทุนของวีรีเทล จำนวน 363,818,182 หุ้น ในราคา 1.10
บาทต่อหุ้น มูลค่ารวม 400.2 ล้านบาท โดยการแลกหุ้นกับบริษัท เซ็นเตอร์พ้อยท์ ช็อปปิ้ง มอลล์
จำกัด (เซ็นเตอร์พ้อยท์) ที่มีทุนจดทะเบียนที่เรียกชำระแล้ว 400.2 ล้านบาท
โดยทำรายการเมื่อวันที่ 16 ธันวาคม 2554 ซึ่งส่งผลให้บริษัทถือหุ้นในวีรีเทลในสัดส่วนร้อยละ
88.06 ส่วนผู้ถือหุ้นเดิมของวีรีเทล ถือหุ้นในสัดส่วนร้อยละ 11.94 และบริษัท เซ็นเตอร์พ้อยท์
ช็อปปิ้ง มอลล์ จำกัด จะกลายเป็นบริษัทย่อยของวีรีเทลแทน และทำให้บริษัท
ต้องทำคำเสนอซื้อหลักทรัพย์ทั้งหมดของวีรีเทล (Mandatory Tender Offer)
โดยมีกำหนดระยะเวลารับซื้อตั้งแต่ 4 มกราคม 2555 ถึง 7 กุมภาพันธ์ 2555
โดยกำหนดราคาเสนอซื้อหุ้นละ 1.14 บาท และมีผู้ถือหุ้นวีรีเทลเดิมที่แสดงเจตนาขายจำนวน
93,842 หุ้น คิดเป็นร้อยละ 0.02 ซึ่งจะทำให้บริษัทถือหุ้นวีรีเทลทั้งหมดเท่ากับ 363,912,024 หุ้น
คิดเป็นสัดส่วนร้อยละ 88.08

การซื้อหุ้นวีรีเทลที่ราคา 1.10 บาทต่อหุ้นของบริษัท โดยการแลกหุ้นกับเซ็นเตอร์พ้อยท์นั้น
เป็นการซื้อโดยคำนึงถึงมูลค่าตามบัญชีต่อหุ้นของวีรีเทลหลังการปรับโครงสร้าง
(มูลค่าตามบัญชีของวีรีเทล +
มูลค่าตามบัญชีของเซ็นเตอร์พ้อยท์/จำนวนหุ้นใหม่หลังเพิ่มทุนของวีรีเทล) บวกกับส่วนเพิ่ม
(Premium) อีกเล็กน้อย แต่การทำรายการครั้งนี้จะก่อให้เกิดประโยชน์ต่อบริษัท ดังต่อไปนี้ คือ

1) บริษัทสามารถดำเนินธุรกิจศูนย์การค้า อาคารสำนักงานและพื้นที่เช่าเชิงพาณิชย์
โดยแยกออกจากธุรกิจพัฒนาอสังหาริมทรัพย์เพื่อที่อยู่อาศัย ของบริษัทอย่างชัดเจน

2) จากการที่วีรีเทลเป็นบริษัทจดทะเบียนในตลาดหลักทรัพย์แห่งประเทศไทย
ทำให้สามารถใช้เป็นช่องทางในการระดมทุนเพื่อการพัฒนาโครงการได้อย่างมีประสิทธิภาพ

ที่ประชุมสามัญผู้ถือหุ้นของวีรีเทล เมื่อวันที่ 11 พฤศจิกายน 2554 มีมติอนุมัติการเพิ่มทุนจำนวน
776,973,092 บาท มูลค่าที่ตราไว้หุ้นละ 5 บาท
โดยการจัดสรรหุ้นสามัญให้แก่ผู้ถือหุ้นตามสัดส่วนจำนวนหุ้นที่ผู้ถือหุ้นแต่ละรายถืออยู่ (Right
Offering) จำนวนไม่เกิน 413,154,910 หุ้น มูลค่าที่ตราไว้หุ้นละ 5 บาท ในอัตราจัดสรร 1
หุ้นเดิมต่อ 1 หุ้นใหม่ ในราคาหุ้นละ 1.10 บาท ในระหว่างวันที่ 2 กรกฎาคม 2555 ถึงวันที่ 6
กรกฎาคม 2555 วีรีเทลได้ดำเนินการจัดสรรหุ้นสามัญเพิ่มทุนดังกล่าว
โดยมีผู้ถือหุ้นจองซื้อหุ้นสามัญเพิ่มทุนจำนวน 386,170,664 หุ้น และได้รับเงินค่าหุ้นจำนวนทั้งสิ้น
424,787,730.40 บาท ซึ่งทำให้ปัจจุบันวีรีเทลมีทุนจดทะเบียน 4,131,549,100 บาท
แบ่งเป็นหุ้นสามัญ 826,309,820 หุ้น มูลค่าที่ตราไว้หุ้นละ 5 บาท และทุนที่เรียกชำระแล้ว
3,996,627,870 บาท แบ่งเป็นหุ้นสามัญ 799,325,574 หุ้น มูลค่าที่ตราไว้หุ้นละ 5 บาท
โดยหลังจากการเพิ่มทุนครั้งนี้ บริษัทถือหุ้นวีรีเทลจำนวน 727,824,048 หุ้น คิดเป็นสัดส่วนร้อยละ
91.05

ปัจจุบันอยู่ระหว่างการศึกษาและเตรียมการพัฒนาโครงการศูนย์การค้าแบบเปิด (Open Shopping
Complex) ในรูปแบบของศูนย์การค้าชุมชน (Community Mall) 3 โครงการ
โดยแบ่งเป็นโซนตะวันออก ตะวันตก และแหล่งชุมชนบนถนนรามอินทรา ภายใต้แบรนด์ Metro
EastTown Metro WestTown และ Metro UpTown โดยมีพื้นที่ก่อสร้าง รวมประมาณ 93,127
ตารางเมตร บนเนื้อที่รวม กว่า 39 ไร่ ซึ่งคาดว่าจะสามารถ เปิดดำเนินการได้ปลายปี 2557

กรรมการของวีรีเทล มีจำนวน 7 ท่าน ดังนี้

รายชื่อกรรมการ ตำแหน่ง

  1. นายธวัชชัย นาคะตะ ประธานกรรมการ

  2. นายชายนิด โง้วศิริมณี กรรมการ และรองประธานกรรมการ

  3. นายกัมพล ตติยกวี กรรมการ และประธานเจ้าหน้าที่บริหาร

  4. นายปราโมทย์ เริ่มยินดี กรรมการ

  5. นายเชิดศักดิ์ กู้เกียรตินันท์ กรรมการอิสระ และประธานกรรมการตรวจสอบ

  6. นายไชยกร บุญลพ กรรมการอิสระ และกรรมการตรวจสอบ

  7. นายสุขพจน์ โชติกวนิชย์ กรรมการอิสระ และกรรมการตรวจสอบ

-   บริษัท เซ็นเตอร์พ้อยท์ ช็อปปิ้ง มอลล์ จำกัด (บริษัทย่อยของบริษัท วีรีเทล จำกัด (มหาชน))

บริษัท เซ็นเตอร์พ้อยท์ ช็อปปิ้ง มอลล์ จำกัด (เซ็นเตอร์พ้อยท์ฯ) ตั้งอยู่ที่เลขที่ 100/1
อาคารวรสมบัติ ชั้น 17 ถนนพระราม 9 แขวงห้วยขวาง เขตห้วยขวาง กรุงเทพฯ
ก่อตั้งขึ้นในเดือนธันวาคม 2550 โดยมีทุนจดทะเบียนและทุนชำระแล้ว 1,000,000 บาท
มีวัตถุประสงค์เพื่อบริหารและพัฒนาโครงการอสังหาริมทรัพย์เชิงพาณิชย์ เช่น ศูนย์การค้า
อาคารสำนักงานให้เช่า โดยบริษัทถือหุ้นในสัดส่วนร้อยละ 59.99 และบริษัท ทิมเบอร์ไลน์
อินเวสเม้นท์ส พีทีอี จำกัด ซึ่งมี Arangannal S/O Kathamuthu เป็นผู้ถือหุ้นรายใหญ่
โดยถือหุ้นร้อยละ 100 และไม่มีความเกี่ยวข้องใดๆ กับบริษัทถือหุ้นเซ็นเตอร์พ้อยท์ฯ
ในสัดส่วนร้อยละ 40

ต่อมา เมื่อเดือน มกราคม 2553 ได้มีมติอนุมัติให้ยกเลิกการร่วมทุน และ
ให้บริษัทซื้อหุ้นสามัญของเซ็นเตอร์พ้อยท์ฯ จำนวน 4,000 หุ้น คิดเป็นร้อยละ 40
คืนตามความประสงค์ของ บริษัท ทิมเบอร์ไลน์ อินเวสเม้นท์ พีทีอี จำกัด ทำให้จำนวนหุ้นที่บริษัท
ถืออยู่ทั้งหมดภายหลังจากการซื้อหุ้นสามัญคืน คิดเป็นร้อยละ 100 และ มีมติอนุมัติ ให้เพิ่มเงินลงทุน
ใน บริษัทย่อย ดังกล่าว จำนวน 499 ล้านบาท จากเดิมที่มีทุนจดทะเบียน 1.0 ล้านบาท ทำให้
ทุนจดทะเบียนใหม่ของบริษัทย่อยนี้มี จำนวน 500 ล้านบาท และเรียกชำระค่าหุ้นเพิ่มทุนครั้งแรก
หุ้นละ 30 บาท รวมเป็นเงิน 149.7 ล้านบาท ทำให้ทุนเรียกชำระแล้วของบริษัทย่อยแห่งนี้ เท่ากับ
150.7 ล้านบาท

ต่อมาในเดือนกันยายน 2554 ได้มีมติอนุมัติการเรียกชำระค่าหุ้นเพิ่มทุนเพิ่มเติมอีกหุ้นละ 30 บาท
รวมเป็นเงิน 149.7 ล้านบาท และ ในเดือน ตุลาคม 2554
ได้มีมติอนุมัติการเรียกชำระค่าหุ้นเพิ่มทุนเพิ่มเติมอีกหุ้นละ 20 บาท รวมเป็นเงิน 99.8 ล้านบาท
ทำให้ทุนเรียกชำระแล้วของบริษัทย่อยแห่งนี้รวม เท่ากับ 400.20 ล้านบาท และได้มีมติให้
ขายหุ้นสามัญของ“เซ็นเตอร์พ้อยท์” ทั้งหมด ที่บริษัทถืออยู่ จำนวน 5,000,000
หุ้นหรือคิดเป็นร้อยละ 100 ของหุ้นที่ออกและจำหน่ายได้แล้วทั้งหมดของ“เซ็นเตอร์พ้อยท์” ให้แก่
บริษัทไดโดมอน กรุ๊ป จำกัด (มหาชน) ในราคา 400.20 ล้านบาท เมื่อวันที่ 16 ธันวาคม 2554
โดยการแลกหุ้นไดโดมอนในสัดส่วนร้อยละ 88.06 กับหุ้นของเซ็นเตอร์พ้อยท์ ซึ่งจะทำให้
“เซ็นเตอร์พ้อยท์” กลายเป็นบริษัทย่อยของ บริษัท ไดโดมอน กรุ๊ป จำกัด (มหาชน)
(ได้เปลียนชื่อเป็น บริษัท วีรีเทล จำกัด (มหาชน) เมื่อวันที่ 24 พฤศจิกายน 2554)
เซ็นเตอร์พ้อยท์เป็นเจ้าของสิทธิการเช่าบริเวณถนนรัชดาภิเษกฝั่งตะวันออก
ซึ่งมีแผนที่จะพัฒนาโครงการเป็นศูนย์การค้าแบบปิด และอาคารสำนักงาน และต่อมาในเดือนสิงหาคม
2555 ได้เป็นเจ้าของสิทธิการเช่าบริเวณถนนรัชดาภิเษกฝั่งตะวันตก(ฝั่งตรงกันข้าม)
โดยมีที่จะพัฒนาเป็นศูนย์การค้าแบบปิด ปัจจุบันอยู่ระหว่างการศึกษาและพิจารณาการลงทุน

กรรมการของ เซ็นเตอร์พ้อยท์ฯ มีจำนวน 2 ท่าน ดังนี้

รายชื่อกรรมการ ตำแหน่ง

  1. นายชายนิด โง้วศิริมณี กรรมการ

  2. นายปราโมทย์ เริ่มยินดี กรรมการ

3.2.4 กลุ่มธุรกิจบริการ

-   บริษัท เพอร์เฟค สปอร์ตคลับ จำกัด

บริษัท เพอร์เฟค สปอร์ตคลับ จำกัด (เพอร์เฟค สปอร์ตคลับ) ตั้งอยู่ที่เลขที่ 100/52
อาคารว่องวานิช บี ชั้น 19 ถนนพระราม 9 แขวงห้วยขวาง เขตห้วยขวาง กรุงเทพฯ ก่อตั้งเมื่อ
เดือน กุมภาพันธ์ 2547 มีทุนจดทะเบียนเริ่มต้น 1 ล้านบาท และ ต่อมา เมื่อ กันยายน 2554
มีมติอนุมัติ ให้เพิ่มทุนจดทะเบียนเป็น 5,000,000 บาท โดยเป็นการเพิ่มทุนจดทะเบียนขึ้นอีก
4,000,000 บาท เป็นหุ้นสามัญใหม่จำนวน 40,000 หุ้น มูลค่าที่ตราไว้ หุ้นละ 100 บาท
โดยให้ชำระเงินค่าหุ้นเพิ่มทุนทั้งจำนวน บริษัทถือหุ้นร้อยละ 100

เพอร์เฟค สปอร์ตคลับ เดิมชื่อ บริษัท เพอร์เฟค แซทเทลไลท์ เซอร์วิสเซส จำกัด
ประกอบธุรกิจบริหาร สถานออกกำลังกาย และ สโมสร ของโครงการต่างๆ ของบริษัทในกลุ่ม
โดยจะนำเงินจากการเพิ่มทุนดังกล่าวไปใช้ในการลงทุนซื้อแฟรนไชน์ธุรกิจร้าน True Coffee
ภายในสโมสรของโครงการ ซึ่งเป็นแผนธุรกิจหนึ่งของเพอร์เฟค สปอร์ตคลับ

ปัจจุบัน บริหาร สถานออกกำลังกาย และ สโมสร ของโครงการของบริษัท จำนวนรวมทั้งสิ้น 13
โครงการ

กรรมการของ เพอร์เฟค สปอร์ตคลับ มีจำนวน 5 ท่าน ดังนี้

รายชื่อกรรมการ ตำแหน่ง

  1. นายไพรัตน์ เสนาจักร์ กรรมการ

2. นางสาวรัศมี เมธาวิกุล กรรมการ

3. นายนันทชาติ กลีบพิพัฒน์ * กรรมการ

4. ร้อยตรีปฐมพร นาคะตะ กรรมการ

5. นายกฤตภาส พงศ์ภัควัตร กรรมการ

หมายเหตุ * นายนันทชาติ กลีบพิพัฒน์ เข้ามาดำรงตำแหน่งกรรมการแทน นายธงชัย ปิยสันติวงศ์
ซึ่งลาออกจากบริษัทเมื่อเดือนตุลาคม 2555

-   บริษัท ยูนิลอฟท์ เซอร์วิส (ประเทศไทย) จำกัด

บริษัท ยูนิลอฟท์ เซอร์วิส (ประเทศไทย) จำกัด (ยูนิลอฟท์ เซอร์วิส) ตั้งอยู่ที่เลขที่ 100/1
อาคารวรสมบัติ ชั้น 17 ถนนพระราม 9 แขวงห้วยขวาง เขตห้วยขวาง กรุงเทพฯ ก่อตั้งเมื่อเดือน
กรกฎาคม 2554 ทุนจดทะเบียน 100,000 บาท โดยมีบริษัท เป็นผู้ถือหุ้นรายใหญ่ในสัดส่วนร้อยละ
99.70

ประกอบธุรกิจ เซอร์วิสอพาร์ทเมนท์ ดำเนินการบริหารและจัดการโครงการอสังหาริมทรัพย์
ของบริษัทในกลุ่ม

กรรมการของ ยูนิลอฟท์ เซอร์วิส มีจำนวน 5 ท่าน ดังนี้

รายชื่อกรรมการ ตำแหน่ง

  1. นายศรัณยู โง้วศิริมณี กรรมการ

  2. นายณัฐพล สืบอ่ำ กรรมการ

  3. นายปฐมภพ อินทร์บำรุง กรรมการ

  4. นายเชิดศักดิ์ กู้เกียรตินันท์ กรรมการ

  5. นายเจมส์ สตีเวนสัน วอร์บอยส์ กรรมการ

3.3 โครงสร้างรายได้รวมการจำหน่ายผลิตภัณฑ์หลักจำแนกตามผลิตภัณฑ์

รายได้หลักของบริษัทมาจากรายได้จากการขายบ้านพร้อมที่ดิน โดยโครงการของกลุ่มบริษัทจะเน้น
บ้านเดี่ยว เป็นหลัก โครงสร้างรายได้ในช่วง 3 ปีที่ผ่านมาของบริษัท ปรากฏดังนี้

  ----------------------------------- --------------------------------- ----------------------------- ------------- -------- --------- -------- --------- --------
                                                                                                      งบการเงินรวม                                         

                                                                                                      2555                   2554               2553      

                                                                                                      ล้านบาท        %        ล้านบาท    %        ล้านบาท    %

  รายได้จากการขายบ้านพร้อมที่ดิน                                                                            7,489.5       80.8 %   6,925.7   84.2%    7,002.7   80.5%

  รายได้จากการขายหน่วยในอาคารชุดพักอาศัย                                                                   1,180.6       12.7 %   1,074.2   13.1%    777.7     8.9%

  รายได้จากการขายที่ดินรอพัฒนา                                                                             147.9         1.6 %    81.4      1.0%     835.5     9.6%

  รายได้จากการประกอบโรงแรม                                                                             275.7         3.0 %    -         -        -         -

  รายได้อื่น                                                                                                                                                 

                                      ดอกเบี้ยรับ                                                        11.2          0.1 %    9.9       0.1%     7.3       0.1%

                                      รายได้จากการรับเงินจอง                                             8.9           0.1 %    8.5       0.1%     4.3       -

                                      รายได้จากการโอนกลับเจ้าหนี้ตามแผนฟื้นฟู                                 -             -        37.0      0.5%     -         -

  รายได้จากการต่อรองราคาซื้อ                                                                              38.9          0.4 %    -         -        -         -

  อื่น ๆ                                                                                                118.9         1.3 %    84.1      1.0%     76.4      0.9%

  รายได้รวม                                                                                            9,271.6       100.0%   8,220.8   100.0%   8,703.9   100.0%
  ----------------------------------- --------------------------------- ----------------------------- ------------- -------- --------- -------- --------- --------

ตามงบการเงินรวมของบริษัทในปี 2553 - 2555 บริษัทมีรายได้จากการขายบ้านพร้อมที่ดิน
คิดเป็นร้อยละ 80.5 ร้อยละ 84.2 และร้อยละ 80.8 ของรายได้รวม
รายได้จากการขายหน่วยในอาคารชุดพักอาศัย คิดเป็นร้อยละ 8.9 ร้อยละ 13.1 และร้อยละ
12.7 ของรายได้รวม รายได้จากการขายที่ดินรอการพัฒนา คิดเป็นร้อยละ 9.6 ร้อยละ 1.0
และร้อยละ 1.6 ของรายได้รวม ในไตรมาสที่ 4 ปี 2555
บริษัทได้ลงทุนในบริษัทต่างประเทศที่ประกอบธุรกิจการโรงแรม
ทำให้มีรายได้จากการประกอบธุรกิจโรงแรม จำนวน 275.7 ล้านบาท
นอกจากนี้ตามงบกำไรขาดทุนรวมยังมีส่วนแบ่งกำไรจากเงินลงทุนในบริษัทร่วม
ซึ่งแสดงรายการไว้ก่อนรายการ “กำไรก่อนค่าใช้จ่ายทางการเงินและภาษีเงินได้นิติบุคคล” จำนวน
58 ล้านบาท จำนวน 25 ล้านบาท และ 28 ล้านบาท ในปี 2553 – 2555 ตามลำดับ

รายได้จากการขายบ้านพร้อมที่ดิน และรายได้จากการขายหน่วยในอาคารชุดพักอาศัย
จากโครงการต่าง ๆ มีรายละเอียดดังนี้

โครงสร้างรายได้จากการขายบ้านพร้อมที่ดิน จำแนกตามผลิตภัณฑ์

+-------------------------+-------+-----+----+------+----+------+----+
| ชื่อโครงการ               | ลักษณะ | ปี   |    | ปี    |    | ปี    |    |
|                         |       | 2   |    | 2554 |    | 2553 |    |
|                         | โค    | 555 |    |      |    |      |    |
|                         | รงการ |     |    |      |    |      |    |
+-------------------------+-------+-----+----+------+----+------+----+
|                         |       | ล้าน | %  | ล้า   | %  | ล้า   | %  |
|                         |       | บาท |    | นบาท |    | นบาท |    |
+-------------------------+-------+-----+----+------+----+------+----+
| Brand Master Piece      |       |     |    |      |    |      |    |
+-------------------------+-------+-----+----+------+----+------+----+
| มณียา มาสเตอร์พีช          | SDH   | -   | -  | 43   | 1% | -    | -  |
| เอ็กซ์คลูซีฟโซน             |       |     |    |      |    |      |    |
+-------------------------+-------+-----+----+------+----+------+----+
| เพอร์เฟค มาสเตอร์พีช เอกมัย | SDH   | 6   | -  | 99   | 1% | 284  | 4% |
| รามอินทรา                |       |     |    |      |    |      |    |
+-------------------------+-------+-----+----+------+----+------+----+
| เพอร์เฟค มาสเตอร์พีช       | SDH   | 285 | 4% | 177  | 3% | 320  | 4% |
| รัตนาธิเบศร์-ราชพฤกษ์       |       |     |    |      |    |      |    |
+-------------------------+-------+-----+----+------+----+------+----+
| เพอร์เฟค มาสเตอร์พีช       | SDH   | -   | -  | -    | -  | 84   | 1% |
| รามคำแหง -สุวรรณภูมิ       |       |     |    |      |    |      |    |
+-------------------------+-------+-----+----+------+----+------+----+
| เพอร์เฟค มาสเตอร์พีช       | SDH   | 1,  | 1  | 859  | 1  | 928  | 1  |
| พระราม 9                |       | 125 | 5% |      | 2% |      | 4% |
+-------------------------+-------+-----+----+------+----+------+----+
| เพอร์เฟค มาสเตอร์พีช       | SDH   | 249 | 3% | 107  | 2% | 12   | -  |
| ราชพฤกษ์                 |       |     |    |      |    |      |    |
+-------------------------+-------+-----+----+------+----+------+----+
| เพอร์เฟค มาสเตอร์พีซ       | SDH   | 453 | 6% | -    | -  | -    | -  |
| รามคำแหง                |       |     |    |      |    |      |    |
+-------------------------+-------+-----+----+------+----+------+----+
| เพอร์เฟค มาสเตอร์พีช รังสิต  | SDH   | 187 | 3% | -    | -  | -    | -  |
+-------------------------+-------+-----+----+------+----+------+----+
| เพอร์เฟค มาสเตอร์พีช สุขุมวิท | SDH   | 186 | 3% | 27   | -  | 66   | 1% |
| 77 **                   |       |     |    |      |    |      |    |
+-------------------------+-------+-----+----+------+----+------+----+
| Brand Perfect Place     |       |     |    |      |    |      |    |
+-------------------------+-------+-----+----+------+----+------+----+
| เพอร์เฟคเพลส รัตนาธิเบศร์   | SDH   | -   | -  | -    | -  | 58   | 1% |
|                         | /Land |     |    |      |    |      |    |
+-------------------------+-------+-----+----+------+----+------+----+
| เพอร์เฟคเพลส เฟส 1       | SDH   | 13  | -  | 69   | 1% | 163  | 2% |
| รัตนาธิเบศร์ - ราชพฤกษ์     |       |     |    |      |    |      |    |
+-------------------------+-------+-----+----+------+----+------+----+
| เพอร์เฟคเพลส รามคำแหง –  | SDH   | -   | -  | 49   | 1% | 94   | 1% |
| สุวรรณภูมิ (The Private    |       |     |    |      |    |      |    |
| Zone)                   |       |     |    |      |    |      |    |
+-------------------------+-------+-----+----+------+----+------+----+
| เพอร์เฟคเพลส เฟส 2       | SDH   | 533 | 7% | 434  | 6% | 528  | 7% |
| รัตนาธิเบศร์ - ราชพฤกษ์     |       |     |    |      |    |      |    |
+-------------------------+-------+-----+----+------+----+------+----+
| เพอร์เฟคเพลส ราชพฤกษ์     | SDH   | 620 | 8% | 579  | 8% | 493  | 7% |
+-------------------------+-------+-----+----+------+----+------+----+
| เพอร์เฟคเพลส เฟส 2       | SDH   | 280 | 4% | 268  | 4% | 139  | 2% |
| รามคำแหง – สุวรรณภูมิ      |       |     |    |      |    |      |    |
+-------------------------+-------+-----+----+------+----+------+----+
| เพอร์เฟคเพลส รามคำแหง –  | SDH   | 31  | -  | 133  | 2% | 338  | 5% |
| สุวรรณภูมิ (The Lake Zone) |       |     |    |      |    |      |    |
+-------------------------+-------+-----+----+------+----+------+----+
| เพอร์เฟคเพลส รามคำแหง –  | SDH   | -   | -  | 76   | 1% | -    | -  |
| สุวรรณภูมิ (The Lake Zone  |       |     |    |      |    |      |    |
| 2)                      |       |     |    |      |    |      |    |
+-------------------------+-------+-----+----+------+----+------+----+
| เพอร์เฟคเพลส รังสิต        | SDH   | 150 | 2% | 46   | 1% | -    | -  |
+-------------------------+-------+-----+----+------+----+------+----+
| เพอร์เฟคเพลส รามคำแหง –  | SDH   | 51  | 1% | -    | -  | -    | -  |
| สุวรรณภูมิ (Exclusive      |       |     |    |      |    |      |    |
| Zone)                   |       |     |    |      |    |      |    |
+-------------------------+-------+-----+----+------+----+------+----+
| เพอร์เฟคเพลส สุขุมวิท       | SDH   | 505 | 7% | 415  | 6% | 503  | 7% |
| 77-สุวรรณภูมิ **           |       |     |    |      |    |      |    |
+-------------------------+-------+-----+----+------+----+------+----+
| ชื่อโครงการ               | ลักษณะ | ปี   |    | ปี    |    | ปี    |    |
|                         |       | 2   |    | 2554 |    | 2553 |    |
|                         | โค    | 555 |    |      |    |      |    |
|                         | รงการ |     |    |      |    |      |    |
+-------------------------+-------+-----+----+------+----+------+----+
|                         |       | ล้าน | %  | ล้า   | %  | ล้า   | %  |
|                         |       | บาท |    | นบาท |    | นบาท |    |
+-------------------------+-------+-----+----+------+----+------+----+
| Brand Maneerin /        |       |     |    |      |    |      |    |
| Perfect Park            |       |     |    |      |    |      |    |
+-------------------------+-------+-----+----+------+----+------+----+
| มณีรินทร์ เลค & พาร์ค       | SDH   | 92  | 1% | 128  | 2% | 231  | 3% |
| ราชพฤกษ์-ติวานนท์          | /Land |     |    |      |    |      |    |
+-------------------------+-------+-----+----+------+----+------+----+
| มณีรินทร์ พาร์ค 2 รังสิต      | SDH   | -   | -  | 2    | -  | -    | -  |
+-------------------------+-------+-----+----+------+----+------+----+
| เพอร์เฟค พาร์ค รามคำแหง - | SDH   | 4   | -  | 5    | -  | -    | -  |
| สุวรรณภูมิ                 |       |     |    |      |    |      |    |
+-------------------------+-------+-----+----+------+----+------+----+
| เพอร์เฟค พาร์ค พระราม 5 - | SDH   | 539 | 7% | 601  | 9% | 663  | 1  |
| บางใหญ่                  |       |     |    |      |    |      | 0% |
+-------------------------+-------+-----+----+------+----+------+----+
| เพอร์เฟค พาร์ค รังสิต       | SDH   | 102 | 2% | 113  | 2% | -    | -  |
+-------------------------+-------+-----+----+------+----+------+----+
| เพอร์เฟค พาร์ค สุวรรณภูมิ ** | SDH   | 373 | 5% | 323  | 5% | 285  | 4% |
+-------------------------+-------+-----+----+------+----+------+----+
| เพอร์เฟค พาร์ค บางบัวทอง   | SDH   | 205 | 3% | 273  | 4% | -    | -  |
| ***                     |       |     |    |      |    |      |    |
+-------------------------+-------+-----+----+------+----+------+----+
| Brand The Villa         |       |     |    |      |    |      |    |
+-------------------------+-------+-----+----+------+----+------+----+
| เดอะวิลล่า รัตนาธิเบศร์ -    | TH    | 322 | 4% | 295  | 4% | 595  | 9% |
| ราชพฤกษ์                 |       |     |    |      |    |      |    |
+-------------------------+-------+-----+----+------+----+------+----+
| เดอะ เมทโทร พระราม 9    | TH    | 364 | 5% | 595  | 7% | 438  | 6% |
+-------------------------+-------+-----+----+------+----+------+----+
| เดอะ เมทโทร สาทร        | TH    | 58  | 1% | 266  | 4% | 480  | 7% |
+-------------------------+-------+-----+----+------+----+------+----+
| เดอะวิลล่า                | TH    | 57  | 1% | 375  | 5% | 202  | 3% |
| รามคำแหง-สุวรรณภูมิ **     |       |     |    |      |    |      |    |
+-------------------------+-------+-----+----+------+----+------+----+
| เดอะวิลล่า                | TH    | 281 | 4% | 310  | 5% | 60   | 1% |
| รามอินทรา-วงแหวน **      |       |     |    |      |    |      |    |
+-------------------------+-------+-----+----+------+----+------+----+
| โมดิวิลล่า ทาวน์โฮม         | TH    | 24  | -  | -    | -  | -    | -  |
| ลาดกระบัง **             |       |     |    |      |    |      |    |
+-------------------------+-------+-----+----+------+----+------+----+
| โมดิวิลล่า ลาดกระบัง        | TH    | 26  | -  | -    | -  | -    | -  |
| สุวรรณภูมิ***              |       |     |    |      |    |      |    |
+-------------------------+-------+-----+----+------+----+------+----+
| โมดิวิลล่า ปิ่นเกล้า-วงแหวน** | TH    | 102 | 1% | -    | -  | -    | -  |
+-------------------------+-------+-----+----+------+----+------+----+
| เดอะวิลล่า บางบัวทอง ***   | TH    | 213 | 3% | 243  | 4% | 38   | 1% |
+-------------------------+-------+-----+----+------+----+------+----+
| อื่น ๆ                    |       |     |    |      |    |      |    |
+-------------------------+-------+-----+----+------+----+------+----+
| มณียา 4                  | SDH   | -   | -  | 12   | -  | -    | -  |
+-------------------------+-------+-----+----+------+----+------+----+
| นันทนาการ์เด้น เทพารักษ์     | TH    | -   | -  | 3    | -  | -    | -  |
+-------------------------+-------+-----+----+------+----+------+----+
| นันทนาการ์เด้น 1           | TH    | -   | -  | 1    | -  | -    | -  |
+-------------------------+-------+-----+----+------+----+------+----+
| แจ้งวัฒนะ                 | Land  |     |    | -    | -  | 1    | -  |
+-------------------------+-------+-----+----+------+----+------+----+
| เพอร์เฟคเพลส เฟส 2-3     | SDH   | 30  | -  | -    | -  | -    | -  |
| รามคำแหง-สุวรรณภูมิ        |       |     |    |      |    |      |    |
+-------------------------+-------+-----+----+------+----+------+----+
| มณีรินทร์ มาสเตอร์พีซ รังสิต   | SDH   | 15  | -  | -    | -  | -    | -  |
+-------------------------+-------+-----+----+------+----+------+----+
| ไบรท์ ช้อป เฮ้าส์ รามคำแหง  | SDH   | 8   | -  | -    | -  | -    | -  |
| ****                    |       |     |    |      |    |      |    |
+-------------------------+-------+-----+----+------+----+------+----+
| ร                       |       | 7,  | 10 | 6    | 10 | 7    | 10 |
| ายได้จากการขายบ้านพร้อมที่ดิน |       | 489 | 0% | ,926 | 0% | ,003 | 0% |
| รวม                     |       |     |    |      |    |      |    |
+-------------------------+-------+-----+----+------+----+------+----+
| หมายเหตุ : SDH =         |       |     |    |      |    |      |    |
| บ้านเดี่ยว, TH = ทาวน์เฮาส์, |       |     |    |      |    |      |    |
| Land = ที่ดินเปล่า          |       |     |    |      |    |      |    |
|                         |       |     |    |      |    |      |    |
| ** พัฒนาโครงการในนาม     |       |     |    |      |    |      |    |
| บริษัท เอสเตท เพอร์เฟ็คท์    |       |     |    |      |    |      |    |
| จำกัด ซึ่งบริษัทถือหุ้นอยู่ 100 % |       |     |    |      |    |      |    |
|                         |       |     |    |      |    |      |    |
| ***พัฒนาโครงการในนาม     |       |     |    |      |    |      |    |
| บริษัท เรสซิเดนท์ นัมเบอร์ไนน์ |       |     |    |      |    |      |    |
| จำกัด ซึ่งบริษัทถือหุ้นอยู่ 100 % |       |     |    |      |    |      |    |
|                         |       |     |    |      |    |      |    |
| ****พัฒนาโครงการในนาม    |       |     |    |      |    |      |    |
| บริษัท ไบรท์ ดีเวลลอปเมนท์   |       |     |    |      |    |      |    |
| กรุงเทพ จำกัด             |       |     |    |      |    |      |    |
| ซึ่งบริษัทถือหุ้นอยู่ 100%       |       |     |    |      |    |      |    |
+-------------------------+-------+-----+----+------+----+------+----+

รายได้จากการขายบ้านพร้อมที่ดินที่ปรากฏในงบการเงินรวมของบริษัท
เป็นรายได้รวมจากโครงการที่ดำเนินงานภายใต้ บมจ. พร็อพเพอร์ตี้ เพอร์เฟค จำนวน 5,849
ล้านบาท จำนวน 4,960 ล้านบาท และจำนวน 5,509 ล้านบาท เป็นรายได้จากบริษัทย่อย จำนวน
1,154 ล้านบาท จำนวน 1,965 ล้านบาท และจำนวน 1,980 ล้านบาท ในปี 2553 - 2555
ตามลำดับ

โครงสร้างรายได้จากการขายหน่วยในอาคารชุดพักอาศัย จำแนกตามผลิตภัณฑ์

+-----------------------+-----+-----+-----+-----+-----+------+-----+
| ชื่อโครงการ             | ลัก  | ปี   |     | ปี   |     | ปี    |     |
|                       | ษณะ | 2   |     | 2   |     | 2553 |     |
|                       |     | 555 |     | 554 |     |      |     |
|                       | โ   |     |     |     |     |      |     |
|                       | ครง |     |     |     |     |      |     |
|                       | การ |     |     |     |     |      |     |
+-----------------------+-----+-----+-----+-----+-----+------+-----+
|                       |     | ล้าน | %   | ล้าน | %   | ล้า   | %   |
|                       |     | บาท |     | บาท |     | นบาท |     |
+-----------------------+-----+-----+-----+-----+-----+------+-----+
| Metro Park            |     |     |     |     |     |      |     |
+-----------------------+-----+-----+-----+-----+-----+------+-----+
| เมโทร พาร์ค สาทร       | CO  | 574 | 48  | 579 | 53  | 778  | 100 |
|                       | NDO |     | .6% |     | .9% |      | .0% |
+-----------------------+-----+-----+-----+-----+-----+------+-----+
| Metro Sky             |     |     |     |     |     |      |     |
+-----------------------+-----+-----+-----+-----+-----+------+-----+
| เมโทร สกาย รัชดา ****  | CO  | 606 | 51  | 495 | 46  | -    | -   |
|                       | NDO |     | .4% |     | .1% |      |     |
+-----------------------+-----+-----+-----+-----+-----+------+-----+
| รายได้จากการข          |     | 1,  | 100 | 1,  | 100 | 778  | 100 |
| ายหน่วยในอาคารชุดพักอาศัย |     | 180 | .0% | 074 | .0% |      | .0% |
| รวม                   |     |     |     |     |     |      |     |
+-----------------------+-----+-----+-----+-----+-----+------+-----+
| หมายเหตุ : CONDO =     |     |     |     |     |     |      |     |
| คอนโดมิเนียม            |     |     |     |     |     |      |     |
|                       |     |     |     |     |     |      |     |
| ****พัฒนาโครงการในนาม  |     |     |     |     |     |      |     |
| บริษัท ไบรท์ ดีเวลลอปเมนท์ |     |     |     |     |     |      |     |
| กรุงเทพ จำกัด           |     |     |     |     |     |      |     |
| ซึ่งบริษัทถือหุ้นอยู่ 100%     |     |     |     |     |     |      |     |
+-----------------------+-----+-----+-----+-----+-----+------+-----+

รายได้จากการขายหน่วยในอาคารชุดพักอาศัยที่ปรากฏในงบการเงินรวมของบริษัท ในปี 2553 -
2555 เป็นรายได้รวมจากโครงการที่ดำเนินงานภายใต้ บมจ. พร็อพเพอร์ตี้ เพอร์เฟค จำนวน
778 ล้านบาท 579 ล้านบาท และ 574 ล้านบาท ตามลำดับ และเป็นรายได้จากบริษัทย่อย ในปี
2554 - 2555 จำนวน 495 ล้านบาท และจำนวน 606 ล้านบาท ตามลำดับ

3.4 เป้าหมายการดำเนินธุรกิจ

เป้าหมายการดำเนินธุรกิจของบริษัท คือ การมอบบ้านที่มีความสุข และการอยู่อาศัยที่สมบูรณ์แบบ
ให้กับลูกค้า ( HAPPY LIVING ) ความรับผิดต่อสังคมและผู้ถือหุ้น

บริษัทและบริษัทย่อยดำเนินนโยบายต่างๆ
เพื่อให้เกิดมูลค่าเพิ่มโดยให้ความสุขแก่ผู้อยู่อาศัยในทุกรายละเอียด ทั้งทำเลที่ตั้งโครงการ
รูปแบบโครงการ แบบบ้าน การก่อสร้างที่ได้มาตรฐาน สโมสร สิ่งแวดล้อม
และบรรยากาศธรรมชาติ การจัดให้มีกิจกรรมภายในโครงการต่างๆ สำหรับสมาชิกในครอบครัว
เพื่อนบ้าน เพื่อให้มีปฏิสัมพันธ์ เกิดสังคม ระหว่างลูกบ้าน รวมทั้งการรักษาวัฒนธรรมไทย
ในเทศกาลต่างๆ ดูแลความปลอดภัยของผู้อยู่อาศัย ให้มีความสุขเมื่ออยู่ในโครงการของ
พร็อพเพอร์ตี้ เพอร์เฟค (HAPPY LIVING)
โดยพนักงานบริษัทยังได้รับการปลูกฝังในเรื่องของการให้การบริการที่มาจากจิตสำนึกของบริษัท (
Corporate Brand DNA )

บริษัทให้ความสำคัญต่อการพัฒนาโครงการ โดยเน้นที่คุณภาพ
แบบบ้านที่สวยงามมีความลงตัวและประโยชน์ใช้สอยของพื้นที่ในแต่ละแบบแต่ละขนาดเพื่อให้ผู้บริโภคได้รับความพอใจสูงสุด
ด้วยการพัฒนาโครงการที่มีคุณภาพเพิ่มความร่มรื่นภายในโครงการด้วยต้นไม้นานาชนิดตลอดจนการจัดสวนภายในโครงการเพื่อสร้างบรรยากาศธรรมชาติ
การจัดให้มีคลับเฮ้าส์และบริการต่างๆ สำหรับบริการลูกค้า
โดยมีทีมบริหารเพื่อจัดกิจกรรมสร้างความบันเทิงวันหยุดและเทศกาลต่างๆ
เพื่อให้เกิดสังคมและมิตรภาพระหว่างเพื่อนบ้านภายในโครงการ
การจัดให้มีระบบโทรทัศน์วงจรปิดในแต่ละจุดที่สำคัญ และมียามรักษาความปลอดภัยตลอด 24 ชั่วโมง
ตั้งแต่ประตูทางเข้าโครงการ
เพื่อให้เกิดความมั่นใจในระบบรักษาความปลอดภัยของโครงการทำให้ผลิตภัณฑ์ของบริษัทได้รับการยอมรับด้วยดีตลอดมา

บริษัทยังคงมุ่งมั่นในการพัฒนาโครงการที่มีคุณภาพ แบ่งกลุ่มลูกค้า
ที่ยังมีความต้องการบ้านและคุณภาพชีวิตที่ดี ครอบคลุมทุกกลุ่มและ ทุกพื้นที่ ในปัจจุบัน
บริษัทได้พัฒนาโครงการทั้งคอนโดมิเนียม ทาวน์เฮ้าส์ บ้านแฝด บ้านเดี่ยว ตั้งแต่ระดับ ราคา 1
ล้านบาทถึง 40 ล้านบาท ในหลากหลายทำเล เพื่อการเข้าถึงผู้บริโภค ให้ได้มากที่สุด
และสร้างความภูมิใจในการอยู่อาศัยในโครงการของ พร็อพเพอร์ตี้ เพอร์เฟค
บริษัทและบริษัทย่อยเชื่อในการบริหารจัดการว่า การมีคุณภาพชีวิตที่ดี สิ่งแวดล้อมที่ดี
ย่อมสร้างสังคมที่ดี และเพิ่มคนดีให้กับสังคมต่อๆ ไป จากการพัฒนาโครงการของบริษัทและบริษัทย่อย

บริษัทและบริษัทย่อย
ยังคงดำเนินนโยบายการทำกิจกรรมเพื่อสังคมโดยจัดกิจกรรมร่วมกับลูกบ้านในแต่ละโครงการ
เช่นการทำบุญใส่บาตร วันหยุด วันสำคัญทางศาสนา การจัดกิจกรรมเพื่อสืบสานวัฒนธรรมไทย
วันเด็ก วันสงกรานต์ วันลอยกระทง ในแต่ละโครงการตามความเหมาะ
ซึ่งได้รับคำชื่นชมจากลูกบ้าน คนในพื้นที่ใกล้เคียง

ในปี 2555 มีการดำเนินนโยบายให้การสนับสนุนกิจกรรมเพื่อสาธารณประโยชน์อย่างต่อเนื่อง
ด้วยความมุ่งหวังที่จะมีส่วนในการช่วยพัฒนาด้านสิ่งแวดล้อมและกิจกรรมตอบแทนให้กับสังคม

กิจกรรมเพื่อสังคม

บริษัทร่วมกับสมาคมบริษัทจดทะเบียนไทย และ กองทุนตลาดหุ้น ร่วมใจช่วยภัยน้ำท่วม
ในการดำเนินการฟื้นฟูและปรับปรุงอาคารเรียน โรงเรียนนุ่มประสงค์วิทยา
ที่เสียหายเนื่องจากอุทกภัยในปี 2554 ตามโครงการ “คืนโรงเรียนให้ลูกหลาน สานสัมพันธ์ชุมชน”
และบริษัทยังได้มอบทุนการศึกษาให้แก่นักเรียนเรียนดีในแต่ละชั้นเรียน

บริษัทร่วมสมทบมูลนิธิชัยพัฒนา สำหรับการดำเนินกิจกรรมช่วยเหลือผู้ประสบอุทกภัย
รวมเป็นเงินจำนวน 123,600 บาท

กิจกรรม “ใส่บาตรรับบุญ” เป็นกิจกรรมที่บริษัทจัดขึ้นอย่างต่อเนื่องเป็นปีที่ 3
เพื่อระดมเงินทุนและร่วมบริจาคเงินให้กับ พระอุดมประชาทร (พระอลงกต ติกขปัญโญ)
เจ้าอาวาสวัดพระบาทน้ำพุ จังหวัดลพบุรี

บริษัทร่วมกับสภากาชาดไทยได้จัดกิจกรรมบริจาคโลหิตถวายเป็นพระราชกุศลแด่พระบามสมเด็จพระเจ้าอยู่หัว
โดยมีพนักงานบริษัทและสมาชิกในโครงการร่วมกิจกรรมเนื่องในวโรกาสเฉลิมพระชนมพรรษา 5
ธันวาคม 2555

กิจกรรมด้านสิ่งแวดล้อม

พร็อพเพอร์ตี้ เพอร์เฟค สร้างจิตสำนึกในการอนุรักษ์และฟื้นฟูสิ่งแวดล้อมให้ดีขึ้น โดยจัดกิจกรรม
Perfect Green Day นำสมาชิกในโครงการไปศึกษาระบบนิเวศชายฝั่ง
พร้อมปลูกพันธุ์กล้าไม้ป่าชายเลน ณ อำเภอคลองโคน จังหวัดสมุทรสงคราม

บริษัทยังคงนโยบายการจ่ายเงินปันผลให้ผู้ถือหุ้นบริษัท อย่างสม่ำเสมอต่อเนื่อง
ตามผลประกอบการของบริษัทและบริษัทมั่นใจการเติบโตของบริษัทจากการดำเนินธุรกิจอย่างระมัดระวังรอบคอบเพื่อให้เกิดผลประโยชน์สูงสุดต่อผู้เกี่ยวข้องอย่างยั่งยืน